Aiolos (doue) - Wikipedia\nAiolos (henc'hresianeg : Αἴολος / Aíolos, latinekaet en Aeolus) eo mestr an avelioù e mojennoù Henc'hres.\nAiolos, war ur pezh marmor kozh\nDa gentañ e oa un den marvel, en Odysseia Homeros bepred. Eno eo mab da Hippotes, ur roue marvel eus Aiolis, mignon d'an doueed, hag en deus bet mestroni war an avelioù a-berzh Zeus.\nHervez ur vojenn all e veve en Aiolia, un enez war-neuñv, hag e oa mab da Boseidon.\nRen a rae war an avelioù, a zo serret en ur c'hev en Inizi Eolian, pe en ur sac'h-lêr. N'o lez da vont da redek nemet p'en devez urzh digant Zeus. Pa c'hoari e benn e-unan ha pa laosk an avelioù hep kaout urzh ne vez nemet korventennoù, peñse ha distruj.\nEvit skoazellañ Odysseüs e roas dezhañ seier-lêr an avelioù. Ne oa nemet unan anezho a oa ennañ an avel vat. Met martoloded Odysseüs a oa o klask gwin a zigoras an holl, ha neuze e savas ur gorventenn spontus.\nAdtapet diwar « https://br.wikipedia.org/w/index.php?title=Aiolos_(doue)&oldid=1771378 »\nDernière modification le 29 Gwe 2017, à 11:37\nKemmoù diwezhañ degaset d'ar bajenn-mañ d'an 29 Gwe 2017, da 11:37.


Stumm eus an 20 C'hwe 2009 da 09:03\n147 okted lamet , 12 vloaz zo\nDiverkañ ur meneg eus ur gaoz ha n'eo ket holloueziadurel\nStumm eus an 19 C'hwe 2009 da 21:55 (kemmañ)\nStumm eus an 20 C'hwe 2009 da 09:03 (kemmañ) (dizober)\n(Diverkañ ur meneg eus ur gaoz ha n'eo ket holloueziadurel)\n'''Frañsez Favereau''', ganet d'aran [[21 Mezheven|21añ a viz Mezheven]] [] en [[Plelin-Tregavoù]] ([[Aodoù-an-Arvor]]), a zo ur geriadurour, yezhoniour ha skrivagner breizhatbrezhonek.\nSkolveurietPa voe skolveuriet war ar [[saozneg]] en 1971 enez eas da lise [[Karaez]], dileurietda gelenn. Goude ez eas da en [[Gwengamp|Wengamp ]] evitda kelenn gelenn [[brezhoneg]], deuseus [] da []. [[kelenner|Kelenner]] war ar yezh hag al lennegezh vrezhonek, rener an unvez klask "Brezhoneg - Keltieg" en Skol-Veur Breizh-Uhel Roazhon 2 abaoe [].▼\n▲Skolveuriet war ar [[saozneg]] en 1971 en lise [[Karaez]], dileuriet en [[Gwengamp]] evit kelenn [[brezhoneg]] deus [] da []. [[kelenner|Kelenner]] war ar yezh hag al lennegezh vrezhonek, rener an unvez klask "Brezhoneg - Keltieg" en Skol-Veur Breizh-Uhel Roazhon 2 abaoe [].\nN'eo ket degemeret laouen kelennadurezh e vrezhoneg<ref>[[Kaozeal:Akademi]], [http://br.wikipedia.org/w/index.php?title=Akademi&action=history ali sklaer roet gant ar gumuniezh]</ref>.\nAdtapet diwar « https://br.wikipedia.org/wiki/Dibar:MobileDiff/453995 »


Buhez ar Zent. pages 801, 802, 803. Encyclopédie Marikavel.\npages 801, 802, 803\nTriouec'hvet devez a viz Du\nModez, ginidik eus Iverzon, a oa, war a lavarer, mab d'eur roue bihan eus ar vro-ze. Adalek an oad a seiz vla e oe laket en eur manati hag eno e teskas, e skeud skianchou ar bed, skiant an Otrou Doue. Goude bezan tremenet 'mesk ar venec'h e yaouankiz a-bez, e oe grêt beleg da bemp bla warn-ugent; prestik goude e oe laket da benn-rener war an holl venec'h. E genvroïz, wrar a lavarer, a fellas d'eze kemer anezan da roue; mes Doue a roas d'anaout d'an holl, dre eur mirakl, ne oa ket grêt sant Vodez da chom 'barz ar bed; en eun noz, ar c'hlenved a zistummas e dremm ken euzus, ma souze an holl diwarnan. Kerkent hag ankouaet o zonj gant an dud, Doue hen lakas adarre ken yac'h ha biskoaz.\nAr vosen o vezan kroget 'barz ar vro a gasas ganti e dad hag e vamm, e vreudeur hag e c'hoarezed; hen e-unan oe red d'ezan mont kuit; kemer a reas eur vag vihan, ha renet gant dorn Doue, e touaras en Breiz-Izel, gant daou eus e vignoned, sant Tudi ha sant Botmaël. Prezek a reas enni Jezuz-Krist en eun doare helavar meurbed. Poblou diniver a zirede d'e selaou.\nGoude bezan bet er Goz-Yaudet o welet sant Tual, hag en Landreger, o welet sant Ruelin, ec'h eas da chom war lez ar mor, er c'horn pellan eus a barouz Pleuvian, etre ar Jaudi hag an Treo, el lec'h a hanver breman Lanvodez. Ar vrud eus e zantelez a reas d'eleiz a dud dont d'e gaout. Parean reas tud notet o izili, tud dall, tud bouzar, tud êt an drouk-spered enne. Gant yec'hed ar c'horf, e roë d'eze ive yec'hed an ene.\nEvit pellât diouz trouz kasaüs ar bed, a vire outan d'en em rei d'an Otrou Doue evel m'en devoa c'hoant, en em dennas en eun enezen goue, eul leo bennak diouz an douar bras. Den ebet n'en devoa gallet c'hoaz chom en enezen-ze, kement a amprevaned lous a oa ebarz. Modez a reas ar rins warneze, hag a zavas eun tammik ti-bidi gant eur peniti en kichen.\nKaer en devoa bet tec'hel pell diouz an dud, c'houez vat e zantelez a reas d'ar bobl kaout e roudou, ha meur a hini a yeas da vevan dindanan, da zeski gantan hent ar baradoz. Sevel a rejont o fenitiou tro-war-dro d'e hini, disparti an eil diouz egile. En kichen, e savjont ive eun iliz, ha pa oe peurachu, an abad santel a bedas holl eskibien Breiz da zont d'ober gouel he dedi.\nTra souezus, peniti sant Vodez, daoust d'an amzer fail ha d'ar c'hantvejou niverus a zo tremenet warnan, a zo c'hoaz en e zav; grêt eo en men, mogeriou, toen hag all. Hanvet eo dre ar vro Forn-Vodez, abalamour m'eo savet evel eur forn. C'houec'h metr uhelder a c'hell kaout, ha daouzek pazen a zo da bignal ebarz. Eno e tremenas Modez ar rest eus e vue, o 'n ern zantelât e-unan, hag o santelât muian m'helle, kement hini a deue d'hen darempredi.\nO vezan kouezet klanv, e c'hourc'hemennas start d'e venec'h derc'hel da garet mat an Otrou Doue, ha goude bezan bet e zakramanchou, e tremenas en peuc'h, e zaou-lagad o paran war groaz Hon Zalver.\nSebeliet a oe e gorf en iliz an enezen. Doue an eus embannet e c'hloar dre galz a viraklou.\nTri-ugent iliz pe chapel a zo bet savet en Breiz-lzel en enor da zant Vodez; goude sant Erwan, n'eus ket eur zant hag a vefe pedet muioc'h gant Breiz-Izeliz.\nC'houi eo sklerijen ar bed\nAr veleien, eme Hon Zalver Jezuz-Krjst, eo sklerijen ar bed; arôk ma oant deut, pesort sklerijen a oa e-touez an dud ?\nGouzout a rêr bevan marteze; mes n'ouzer ket mervel, ha mac'h afe ar veleien eus ar vro-man, e parfe warnezi adarre eun denvalijen kalz euzusoc'h eget an hini a gavas sant Vodez, hag hon zent koz all, pa deujont aman da embann ar fe.\nAr veleien eo sklerijen ar bed; i eo o deus tôlet a bep tu d'eze, ar sklerijen a renk an den kaout evit bale, hep fazian. eus an eil penn d'egile d'ar vue, ha ma ne vijent ket bet aze ouz hon ren, eus ar c'havel d'ar be, penôs hon dije gallet gouzout an doare d'en em denn.\nAr veleien eo sklerijen ar bed; en o c'homzou eman ar golo a lak da baran, er pellder, ôchou dudius ar baradoz. Gante eman ive an alc'houez a zigor an nor war skianchou ar vue-man.\nPa deuas Jezuz-Krist war an douar, e oa tud desket war dreo ar bed man, meur a hini; mes ma oant desket, e virent evite o deskadurez. Kaout a rênt ar bobl re azen, da goll amzer d'e gelenn. N'eo ket evelse o deus grêt ar veleien : mar o deus pouezet dreist pep tra, war ar skianchou sakr a zigor prenestr war ar bed-hall, n'o deus ket grêt a fae war skianchou ar bed-man, rak an holl skianchou a gas da da Zoue, pac'h êr betek penn gante. Rannet o deus etre ar bobl ar pez a ouient.\n'C'hoarz kalon mab den en e greiz.\nEl lec'h m'eman ive ar veleien, eo laouen bevan ha mervel.


Stumm eus an 9 Gwe 2006 da 09:31\n25 okted ouzhpennet , 15 vloaz zo\n→An amzer vremañ\nStumm eus an 19 Mez 2006 da 17:51 (kemmañ)\nStumm eus an 9 Gwe 2006 da 09:31 (kemmañ) (dizober)\n(→An amzer vremañ)\n== An amzer vremañ ==\nBiskoazh n'eus bet un talbenn gwirion o liammañ an holl re a stourm evit kaout muioc'h a frankiz evit Breizh. Bec'h a sav a-wechoù etre ar rannvroelourien (U.D.B[[UDB]], [[Parti Breton]]) ha broadelourien ([[Emgann]], [[Adsav]], C.B.I.L[[CBIL]]). Setu dre vras an daou rummad a ya da sevel an Emsav a-vremañ. Hiziv an deiz ez eo kostezenn ar rannvroelourien a ya war wel gant an U.D.B[[UDB]] o kaout tri eus e re er c'huzul-rannvro. An U.D.B[[UDB]] a glask chom hep bezañ gwelet e-giz ur strollad eus an Emsav, n'eo ket gwelet betek re vad gant ar vroadelourien (treitourien d'ar stourm evit Breizh, hervez lod).\nAn tu kleiz a zo an hini o kaout ar muiañ a c'halloud en Emsav hiziv an deiz. Seblantout a rae memes e oa echu gant an tu dehou betek ma voe krouet Adsav er bloavezh 2000. Ar strollad-mañ a vez kalz kaoz deus outañ memes ma z'eo yaouank a-benn ar fin. Tamallet e vez dezhañ bezañ a-du gant ar faskouriezh, dre al liammoù strizh a vez etrezañ ha strolladoù eus an tu dehoù nevez (nouvelle droite) pe ar re idantelezourien (identitaires): Vlamms belang, Lega del Norte...▼\n▲An tu kleiz a zo an hini o kaout ar muiañ a c'halloud en Emsav hiziv an deiz. Seblantout a rae memes e oa echu gant an tu dehou betek ma voe krouet [[Adsav]] er bloavezh 2000. Ar strollad-mañ a vez kalz kaoz deus outañ memes ma z'eo yaouank a-benn ar fin. Tamallet e vez dezhañ bezañ a-du gant ar faskouriezh, dre al liammoù strizh a vez etrezañ ha strolladoù eus an tu dehoù nevez (nouvelle droite) pe ar re idantelezourien (identitaires): Vlamms belang, Lega del Norte...\nAdtapet diwar « https://br.wikipedia.org/wiki/Dibar:MobileDiff/70200 »


Lostenk - Wikipedia\n1 560 ann. (2018)\n47° 45′ 02″ Norzh\n3° 11′ 11″ Kornôg / 47.7505555556, -3.18638888889\nkreiz-kêr : 13 m\nbihanañ 0 m — brasañ 53 m\nLostenk a zo ur gumun eus Breizh e Kanton Pleuwigner e departamant ar Mor-Bihan, war lez Stêr an Intel.\nEmsavadeg ar Bonedoù ruz: tud eus ar barrez a gemeras perzh e preizhadenn presbital Kervignag e 1675 .\nMelestradurezh: savet e voe ar gumun e 1790 ha lakaet e Kanton Kervignag, bet diskaret gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; e Bann Henbont e oa. Lakaet e voe ar gumun en Arondisamant an Oriant pa voe krouet e 1800 hag e Kanton Porzh-Loeiz, bet brasaet e 1801 .\n55 gwaz eus ar gumun a gollas o buhez abalamour d'ar brezel, d.l.e. 4,69 % eus he foblañs e 1911 .\nE Sankenn an Oriant edo ar gumun e penn-kentañ miz Eost 1944, met ne badas ket: dieubet e voe ar gumun d'an 12 a viz Eost gant ar Rezistañs FFI . Chom a reas Lostenk war dalbenn ar Sankenn; pemp soudard "FFI" a varvas e-pad an diskaramzer 1944 e Lostenk .\nMervel a reas c'hwec'h den ag ar gumun abalamour d'ar brezel .\nUr gwaz a varvas .\nLostenk ha Stêr an Intel gwelet eus Santez-Elen.\nWar lez Stêr an Intel emañ Lostenk.\n(br) Lostenk war lec'hienn Geobreizh\n↑ Yvon Garlan ha Claude Nières, Les Révoltes bretonnes de 1675 - papier timbré et bonnets rouges, Éditions Sociales, Pariz, 1975 (e galleg), pajenn 186\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 241\n↑ René Le Guénic, Morbihan - Mémorial de la Résistance, 1998, pajenn 313\nAdtapet diwar « https://br.wikipedia.org/w/index.php?title=Lostenk&oldid=1737581 »\nDernière modification le 29 Gen 2017, à 13:58\nKemmoù diwezhañ degaset d'ar bajenn-mañ d'an 29 Gen 2017, da 13:58.


Listenn eus lodennoù Battlestar Galactica (stirad skinwel 2004) - Wikipedia\nListenn eus lodennoù Battlestar Galactica (stirad skinwel 2004)\nEvit lodennoù ar stirad skinwel diazez gwelet: Listenn lodennoù Battlestar Galactica (stirad skinwel 1978) ha Galactica 1980.\nBattlestar Galactica zo ur stirad skinwel amerikan milourel, hag ul lodenn eus ar frañchiz Battlestar Galactica frañchiz. Ar stirad a zo bet sevenet gant Ronald D. Moore evel un adsevel d'ar stirad skinwel diazez bloavezh 1978-1980 Battlestar Galacticahag a oa bet krouet gant Glen A. Larson. Ar stirad a zo bet skignet evit ar wech gentañ evel ministirad teir eurvezh e miz Kerzu 2003 war ar chadenn Sci-Fi Channel. Krog eo ar stirad skinwel da vezañ skignet er Rouantelezh-Unanet war ar chadenn Sky1 d'an 18 a viz Here 2004, d'ar 14 a viz Genver 2005 e krogas ar skignañ er Stadoù-Unanet.\nIstor Battlestar Galactica a zo diazezet en ur sistem stered pell diouzhomp, eno e kaver ur sevenadur denel o vevañ war planedennoù anavezet evel an 12 Trevadenn. En amzer dremenet e oa bet savet ur brezel drastus etre an trevadennoù denel ha robotoù krouet ganto anvet Cylons anvet ar C'hentañ Brezel Cylon. Pa grog ar stirad e oa bet peoc'h etre ar robotoù ha mab-den e-pad 40 vloaz. Ar robotoù o devoa implijet an amzer-se evit prientiñ un dagadenn-veur a vez sevenet er ministirad. An 12 Trevadenn denel a zo riset darn an annezidi a zo marvet dre ar bombezadegoù nukleel. Eus ar flodad brezel trevadennel ne chom nemet ul lestr-egor brezel kozh ar Battlestar Galactica en e-benn ar c'homandant William "Bill" Adama. Dreistbeverien an dagadenn-veur a dec'h en ur implijout listri-egor a bep seurt ha gant sikour ar Battlestar Galactica a glask adkavout ur blanedenn vojennel evel repu, anvet Douar.\nAr ministirad[kemmañ | kemmañ ar vammenn]\nPennad spisoc'h gwelet: Battlestar Galactica ministirad\nAdtapet diwar « https://br.wikipedia.org/w/index.php?title=Listenn_eus_lodennoù_Battlestar_Galactica_(stirad_skinwel_2004)&oldid=1846150 »


Diriaou 14 a viz Genver e veze studiet gant ar Vodadenn Vroadel ur c'hinnig lezenn gant ar c'hannad Paol Molag diwar-benn ar yezhoù minorelaet. Korbellet eo bet an destenn gant ar strollad sokialour daoust d'ar gannaded all, a bep tu, bezañ bet degemeret ar melladoù unan hag unan just a-raok. Mezhus e kav strollad Ai'ta! an doareoù-se d'ober.\nUr doare da vont war-raok goude nac’hadenn ar senedourien, d’an 28 a viz Here tremenet, da votiñ al lezenn evit gwiriekaat karta Europa ar yezhoù minorelaaet e oa ar c’hinnig lezenn-se. Gant 5 mellad e oa treut an danvez, met peadra da suraat mont en-dro ar skolioù Diwan ha da ziorren muioc'h ar c'helenn divyezhek publik a oa. Anv 'oa ivez da gadarnaat ar panellerezh divyezhek ha da glask kreskiñ plas hor yezh e bed ar c'hleweled.\nDegemeret eo bet holl melladoù ar c'hinnig lezenn gant ar gannaded, a-enep da ali ar gouarnamant, met da boent votiñ war hollad an destenn o deus goulennet kannaded ar strollad sokialour mouezhiañ foran, ha neuze lakaat kannaded ezvezant da votiñ. Korbellet an destenn eta, 14 mouezh a-enep da 13.\nGortoz e yafe ar c'hinnig lezenn d'ar Sened evit kempenn ha gwellaat melladoù a vije bet posubl, met kavet o deus gwelloc'h kannaded ar strollad sokialour skarzhañ diouzhtu an destenn.\nOberiant-tre eo bet ar gannaded Molac ha Le Fur a-hed ar prantad evit sevel un dedennus, harpet gant kannaded all a bep tu, en o zouez an Ao. De Rugy. Kannaded all Breizh avat n'int ket bet gwelet, padal e plij dezho embann disehan pegen tomm eo o c'halon ouzh ar brezhoneg !\nEnebiezh daonet ar sokialourien er Vodadenn Vroadel ha dilennidi ar strollad Republikaned er Sened a-enep ar yezhoù minorelaet a ziskouez splann ur wech c'hoazh n'eo nemet drezo o unan e c'hello ar Vretoned cheñch penn d'ar vazh evit o yezh.\nYves Blein (Rhône) PS : Ne oa ket amañ, galloud roet evit an abeg e kefridi pe klañv\nPascal Deguilhem (dordogne) : Ne oa ket amañ , galloud roet evit an abeg e kefridi pe klañv\nChristophe Sirugue (Saône et loire) PS : galloud roet evit an abeg e kefridi pe klañv\nPascal Terrasse (Ardèche) PS : galloud roet evit an abeg e kefridi pe klañv\nPaul Molac se prononce contre la loi “anti-casseurs” par Le blog de paul Molac le 06/02/2019\nbiskoazh kemend all! Ur c'hannad eus enezenn Mayotta bet sachet gant e gamaladed sokialour evit votiñ a-enep ar yezhoù rannvroel! N'on ket evit kompren an dra-se. A re-se zo prest da zigemer ar gwellañ (lakomp an arc'hant, da skouer) diouzh ar republik n'anavezont ket nemet diouzh a-bell. Pa vez añv eus kudennoù liammet ouzh istor ha douaroniez Europa, koulskoude, emaint o lakaat un ali pa n'int ket gouest da gompren an disterañ eus an traou.\nIngalded ya, mes ingalded evit an holl.\nL'Egalité oui, mais l'Egalité pour tous! Les Bretons aussi ont droit à l'Egalité, par exemple s'agissant du droit à la vie d'une langue magnifique et irremplaçable (qui du reste appartient à l'universel planétaire).


Guergéou ha doaré ober ar sit - Wikimammenn\nGuergéou ha doaré ober ar sit\n◄ Decved Pennad. — Doaré stuzia an douarou Guergéou ha doaré ober ar sit Daouzecved Pennad. — Lizerou merquet. — Digoradur al lannéger ►\nGUERGĖOU HA DOARÉ OBER AR SIT.\nAn darn vuia eus hor tieien réont hô guergéou gât plant avalou put, é clasquont bep goan er vrouscoajou. Ar blant zé nint quet ato iouanc na dru avoalc’h evit ober guez avalou caër ; evit an darn vrassa ez int dister, toc’hor, nebeut a griou zo outhô ha nellont quet suna doc’h an douar magadures avoalc’h dober cresq. Enclasq ar blant.\nAr c’hreffou laqued out-hô, né labouront quet gât nerz ha né strujont nemet scourrou fal ; ar vézen ned eo quet frouezus ha né badquet pel.\nOber renquer maguéréset.\nEvit ober guergéou da veza mad ha da zont buan, é dléer ada maguéréset. Evid-sé, dastumer an ad etouez ar spluzen, pa eo bet goasquet ar sit, en oc’h léda ar spluzen-zé, en dévéchou brao a zigouez c’hoas abarz ar goan, a guisquou tanô, var eul lincer ; pa Quempennadur an ad.\nvez dissec’het avoalc’h, é rideller anezâ, da zibab an adou, ha nia reer goudé da peur cas cuit an tamou scân a zo deut, deul an ad, treuz ar c’hrouer. Léda reer a nevez an adou dan eôl ac hô nia reer c’hoas eur vech al, evit scuba ar vruzunachou nint quet eed deul an avel quenta.\nQuerquent a ma zint deut crê avoalc’h evit erzel doc’h an avel, dan oad pemp pé c’houec’h loas, é lequeer anezô er guergéou. Red eo arpa ar ré zempla var bicher, ha lacad drein pé eun drézen en dro dezô, evit hô divoal dens al loënnet. En oc’h planta er guergéou, é renquer teurel eves da leusquer ar griou vian outô ha dhô léda barz hô c’holo a zouar. Ar guez avalou dléont beza digasset gât éves, da lavarout discourret peb a nebeut : droug a rafed dezô ma tennefod calz strujou var eun dro. Ato dléer troc’ha ar scourrou a guemer ré a nerz var ar réal, péré anaouer er gallec drébérien.\nGreffou, pé imboudennou.\nEller imbouda pé greffa er vaguéres petraman er vergé. Avechou gortozer, abarz greffa, qué né vez bet frouez var ar guez iaouanc ; ha né léquer quet var ré hô deus roed avalou mad ; cresqui a réont buanoc'h evit ar ré créfet ac ober réont caëroc’h guez peurvuia. Ar guella gréfou zo ar ré a guémérer var strujou névez ha savet sôn tram an tréac’h ; ar ré zo deut a led pé soublet tra ma-n-traon, né grescont biscoas gât quément a nerz. Clasq a renquer an téva strujou ivez ac hô zroc’her var ed nao pé zec meutet. Gréfa reer en oc’h faouta, var dro uelded, ouec’h droatet, ac a zigasser divezatoc’h ar strujou var tri pé bévar scour vraz.\nGuella tu da droei ar vergéou.\nQuement a ma eller, ar vergéou dléont beza troëd tra ma-n-tu a labouront ar vella, da lavarout dar zao-éôl ha dar c’hreisté ; ar vergéou né zeuont quet caër er parcou soublet trama ar c’huz-eôl ac ar c’hoalorn. Mad eo pala an douar en dro dar guez avalou iaouanc, en oc’h divoal fouëltra ar c’hriou. Mirout a reer da dirienna en dro dezô, ha derc’hel a ree an douar roêz dan ear, en oc’h lacad doc’h an traon eur guisq lan ha bruc.\nLabour ar vergéou.\nPa feller quenderc’hel lacad éost er vergéou, é dléer derc’hel étré ar renquennadou guez avalou, ed avoalc’h evid na zizeolint nemet an nebeuta an éostou. Evid-sé, meur a ini léquéont anezo tro var dro dar parc ac é losquont ar c’hreiz dizolo ; mes colet a reer en doaré-zé eur goal riblen ; squeud ar guez a bar pel ac a ra calz droug. An douar nal roei nemet eun eost var eun dro ; guelloc’h a véfé ta dilezel gonnidegnes an idou er vergéou, evid é nem zerc’hel da falc’ha ar ieot, pé da gas al loënnet da beuri eno, doc’h er maré bloas.\nPenaoz mirout d’oc’h clenvet guen ar guez avalou.\nCavet eo bet, a lévérer, névez-zo, eun doaré mad da gas cuit ar c’hlenvet loëd, pé ar c’huilet guen, a sun ar guez avalou, en oc’h teurel var no c’hriou eur c’hemesq teil môc’h ha manou delliou dêro ; mes eun doaré guelloc’h c’hoas, zo guelc’hi ar scourrou gât lijou pé gât dour raz névez didanet. An eol ac ar soa tâno a laz ivez ar c’houilet-zé en oc’h hô vouga.\nNouzomp quet, é breiz, ober ar sit ; nanavézomp quet ar c’hizou mad ha squiantus evid-sé. Frouez mad a renquer da gaout, dastumet en ho foënt, evit ober sit é doaré. An avalou couëzet ré abred, nalfent Avalou couëzet\nquet beza dibabet doc’h touëz ar réal gât re a eves ; hô fila renquer ac hô goasca hô-unan, rac nellont roei nemet sit dister na tam paduz. Fal eo dastum an avalou a berniou vraz ; lédet é rencont beza a guiscadou An avalou né dléont quet beza dastumet e berniou braz.\nDour an avalou, en oc’h dont deus ar goasquéres, a vez laqnet é pibou savet eur pen en treac’h ha didalet. Teurel a réer anezzân goudé er bariquennou, ha né reer quen nemet goloï toul ar fônil gât eun tam lincer glib, queit a ma labour ar sit, pini né zalé quet da virvi gât nerz. An tamou spluz ha quement tra fal a sao var c’horré, a réont eur guisq é tonl ar fônil ha mirout a réont ar sit doc’h an avel, pini é laqnéfé da drenca ; na rabat ta lemel ar guisq-zé, ac evessaad a renquer da zerc’hel ato ar variquen leun. Evit caout sit blazet mad, é zo red é chench variquen cant ma héan ar c’henta berô ; eur mis goudé chencher anezâ a variquen adarré ; bianad a ra peb a nebeut da laboura ; ac, a ben tri pé bévar mis, an douçder a zo enâ ez a oc’h é nerza, ar sit zo eun tamic c’houéro, pé trenc ha crê, doc’h ar vlaz a zlé dan avalou ha dan douar ; pa mâ en doaré zé é plich ar muia dan dud var meaz.\nAn avalou trenc né roont quet sit blazet mad, Avalou douç\ntrenca ra buan ; an avalou douç réont sit blazet caër mes dua a ra buan ; an avalou c’houéro réont sit Avalou c’houero.\ncrê en é liou, nerzet ha padus.\nQuemmesq an avalou douç gât an avalou c’houero.\nAr sit mad zo gred en oc’h quemmesq an avalon douç gât an avalou c’houéro ; red eo ta divoal da lacad er guergéou avalou trenc. Ar seurt douar a ra calz ivez var blaz ar sit ; evelsé : an douarou crêô, var saoiou, goasquet deus an avel vôr, roont sit crê Nerz en deus an au ha doaré an douar var doaré ar sit.\nen é liou ac en é nerz, mad da nem virout ; an douarou dourec zo er stanquennou, a réont sit sempl, evitan da veza téo, blaz an douar gât-an, ha fal da nem virout ; an douarou losq ha meinec, ar ré zo quicken ar môr, é quement lec’h ne zeuquet caër ar guez avalou, péré né roont nemet frouez vian ha dister, né réont nemet sit sempl, blazet mad avoalc’h, mes é doaré trenca abred ; en divez, an douarou savet, biliec ha troëd tram ar c’hreisté, roont sit dreist-ol, scân, blazet mad, livet caër ha padus.\nClenvéchou ar sit, ha penaoz a zeuont.\nFalaad a ra quement sit pé clanvi réont, pa éver anezô doc’h an duellen, erves an ézomou. Ar sit, pa chom pel var é spluz en implich, a gol é vlaz ; en doaré-zé, dua pé vercla ra ; mes eller arza an droug eun tam bennag, en oc’h teurel ebarz eun nebeut suc pé vélass, var dro nao pé zec lur dré variquen.\nPenaoz arza meur a clenvet deus ar sit.\nMa leusqueur ar sit da ziguémérout ato an avel, aliez nerz an trenc a zeu dé c’hounid en eur fesson neller quet érzel mui, mes ar vlaz-zé né zisplich quet dar ré zo boazet diouti. Al dont c’hoas, pa zeus calz spluz, eur vlaz brein goudé pini ar sit ned eo quet mad mui nemet da veza losquet rédec é meaz, pétraman dober guin-ardant. Eur c’hlenvet al a vez Sit ré zru pé éolec.\naliessoc’h, ispicial pa eo gludec ar sit, zo an druioni, pini al mont ivez da vreinadures. Pa za ré éolec ar sit, harzer avechou an droug en oc’h teurel é barz eun nebeut suc, pétraman per dizéc’het er forn. Ar sit éolec a ra dan dud a ev anezâ clanvi. Liva reer Doaré roei liou ha nerz dar sit.\nar sit en oc’h teurel é barz nebeut a suc teuzet ; evid créad ar sit dister, quemmesquer gât-an guin-ardant, doc’h an nerz a feller caout.\nAdtapet diwar « https://br.wikisource.org/w/index.php?title=Guergéou_ha_doaré_ober_ar_sit&oldid=75569 »\nKemmoù diwezhañ degaset d'ar bajenn-mañ d'an 10 Her 2015, da 09:17.


Kounlid deiz-ha-bloaz marv Markiz Pontkalleg e Naoned Disadorn !\nPublié le 29/09/21 10:45 -- mis à jour le 29/09/21 10:45\nTri c'hant bloaz zo e oa dibennet e NAONED Markiz Ponkalleg ha tri denjentil all kablus da zifenn Frankizoù Breizh a-enep galloud ar Roue Bro C'hall : POELLGOR PONTKALLEG 1720-2020 oa bet krouet evit kounaat an darvoud-se.\nLidet e vo disadorn (2 a viz Here), d'an abardaez (3e gm), deiz-ha-bloaz marv Pontkalleg hag e vignoned, plasenn Bouffay e Naoned, gant ar gevredigezhioù izili POELLGOR PONTKALLEG 1720-2020 : Skol-Uhel ar Vro, Tudjentil Breizh, Breizh Unvan, MAB/Koad Sav Pell hag all ...\nSpi hon eus kalz a dud a zeuio evit soñjal d'ar re a oa difennet gwirioù ar vro.\n"Ur werzenn nevez zo savet\nKer koant, ken drant, ker kalonek ! "\nPozioù ar werzenn vrudet-kenañ-mañ, ha dislegadennoù istorel ivez:\nUne gwerz, qui a traversé trois siècles, célébrissime et d'une émouvante (la mélodie) et tragique (les paroles) beauté. A propos d'un épouvantable drame historique.. A écouter pour ceux qui ne la connaissent pas.\nMall zo war an dud ha n'anavezont ket anezhi d'ouzh he selaou...\nJe la sonné à la harpe celtique, au dulcimer, et a la flûte irlandaise


« La page blanche\nLes vacances de Jésus & Bouddha 3 »\nDivizet em boa ur pennadig zo dibab The Hunger Games evel lennadenn hañv. N’em eus ket gwelet ar film, c’hoant ganin lenn al levr da gentañ ha lenn un tamm saozneg ouzhpenn. N’eo ket start ar yezh tamm ebet, evit ar re a zo gouest da lenn e saozneg ne vo kudenn ebet.\nMoarvat ho peus klevet komz eus The Hunger Games dija? War kevandir Amerika e tremen, e-lec’h ma oa Kanada hag ar Stadoù-Unanet moarvat. Ur gêrbenn a zo savet ha tro-dro dezhi lodennoù a ra war-dro al labour-douar ha traoù all, pep hini gant e danvez arbennik. 13 lodenn a oa, met goude un emsavadeg e chom 12 hepken. Ha goude ar memes emsavadeg ez eo bet savet an “Hunger Games”, bep bloaz e vez kaset ur paotr hag ur plac’h etre 12 ha 18 vloaz d’ur c’hoari bras, skignet er skinwel ha ret eo d’ar 24 krennard-se lazhañ an eil egile/eben a-benn ma chomfe unan hepken.\nYa ya ya, soñjal a rit e Battle Royale ha me oar-me.\nEvidon-me (Battle Royale (ar film) fangirl) n’eus netra da welet. Daoust ma fell d’ar skrivagnerez sevel un dra un tamm politikel (ha c’hoazh moarvat e teu da vezañ el levrennoù war-lerc’h kentoc’h) n’eo ket ken kreñv tamm ebet. An tu filmet a zo ivez eveljust ha neuze ur bern lodennoù prientiñ atersadennoù hag ivez preder e-pad ar c’hoari diwar-benn “petra fell d’ar sellerien gwelet evit sikour ac’hanon?”. Ar c’hoari en-unan, lazhañ ar reoù all hag all, n’eo ket pouezus kement-se (estreget er fin, pa teu da vezañ un tamm ur “redi”).\nMa, n’hallan ket lârat eo disi The Hunger Games, n’on ket bet plijet gant tudenn Katniss, sur outi ha war memes tro un tamm lu e-keñver santimantoù Peeta a zo splann d’an holl abaoe ar penn-kentañ, ingal e soñj dezhi kaout ur strategiezh dispar padal ez eo kentoc’h ar reoù all o deus… Ma. Un tamm re aes eo ar c’hoari, n’eus kazi dañjer gwirion ebet kennebeut. Met kalz a fent a zo (a-drugarez da dudenn Haymitch dreist-holl) ha plijus ken-ken eo da lenn. Daoust ma n’eus netra souezhus spontus e vez c’hoant gouzout hiroc’h, ha tapet on bet penn-da-benn! Abaoe pell n’em boa ket bet ar santad-se, ar c’hoant da genderc’hel kousto pe gousto. Kompren a ran a-walc’h perak en deus plijet d’ur bern krennarded hag e gwirionez e lennin al levrennoù all, digudenn.\nThis entry was posted on Gouere 13, 2012 at 1:35 g.m. and is filed under Levrioù with tags distopiezh, lennegezh young adult.\tYou can follow any responses to this entry through the RSS 2.0 feed. You can leave a response, or trackback from your own site.\n10 Respont to “The Hunger Games”\nGouere 15, 2012 e 9:25 am\nplijet kalz eo bet va merc’h (13 vloaz) gant an tri levr, pellgargabl evit netra war teamalexandriz 😉\nGouere 15, 2012 e 12:07 g.m.\nDispar m’o deus plijet dezhi!\nteamalexandriz n’eo ket ur strollad a skign traoù maez lezenn?\nMe gendalc’ho da amprestiñ anezho el levraoueg 🙂\nGouere 22, 2012 e 10:55 am\nOber a reomp an daou… nann, n’eo ket er-maez lezenn m’emañ al levrioù ganit e c’hellez pellgargañ o stumm niverel (memes reolenn hag evit ar sonerezh). Paeet hon eus hor c’houmanantoù el levraoueg, neuze e c’hellomp pellgargañ, a gav din ! Prest e vijen da baeañ ur skodenn vloaz evit ar servij-se, met n’eo ket bet lakaet e plas evit poent. Hag evit pezh a sell ouzh prenañ al levrioù niverel, sed un dra n’on ket evit ober gant linux…\nGouere 22, 2012 e 11:04 am\nAh ya, me grede bezañ lennet-se da vare ar chare ‘oa bet tro-dro d’ar goncourt ‘oa bet reizhet ganto araok skignañ pe ‘m eus ket soñj petra…\nGwell-a-se neuze. Iskis eo evit al levrioù niverel gant linux… Un diskoulm a rankfe bezañ memestra!\nMet n’on ket aet en tu-hont d’al levrioù frank a wirioù pe da amprestiñ levrioù niverel dre al levraoueg evit ar mare, met trawalc’h eo dija ^^\nComment j’ai arrêté de CONsommer : Journal d’une année de lutte contre l’enfer marchand « Soubenn ar geek Says:\nGouere 25, 2012 e 9:21 g.m.\n[…] bannoù-treset, c’hoaroù video lusk ha The Hunger Games em eus bet c’hoant da lenn un dra sirius (spi ‘m eus e vo un toullad lennerien evit […]\nGouere 26, 2012 e 9:38 am\nLonket eo bet an tri levr e pemzektez gant ma merc’h 13 vloaz ivez. O lennet he deus goude bezañ gwelet ar film ha plijet on bet ma verzfe na donoc’h eo ul levr evit ur film.\nGouere 26, 2012 e 8:34 g.m.\n🙂 Me n’em eus ket gwelet ar film c’hoazh met ya, brav eo dizoloiñ al levrioù a-drugarez ha bezañ souezhet mat (me ne vezan ket dre vras ^^” Peogwir e lennan levrioù diazez filmoù a blij din spontus, n’hallont ket degas kement a-benn ar fin! Ma! Battle Royale da skouer pe The Princess Bride…)\nThe Hunger Games : Catching Fire « Soubenn ar geek Says:\nEost 6, 2012 e 9:57 am\n[…] n’on ket bet gouest da c’hortoz pell araok lenn heuliad The Hunger Games… N’em eus ket c’hoant da gontañ re, kregiñ a ra an eil dres warlerc’h al […]\nThe Hunger Games « Soubenn ar geek Says:\nEost 16, 2012 e 11:17 g.m.\n[…] gwelet ‘m eus The Hunger Games ar film. Ma. Laouen on da vezañ lennet al levr da gentañ rak traoù zo o deus displijet din hag o defe displijet din hep anavezout a n istor en […]


Journal de Renaud Camus, jeudi 25 juin 2015\ncréée le samedi 27 juin 2015, 12 h 14\nmodifiée le samedi 27 juin 2015, 12 h 27Plieux, jeudi 25 juin 2015, minuit & demi. Comme nous marchions entre les blés sous un ciel très étoilé, tout à l’heure, dans la ~~~~~~ ~~~~~~~~ ~~’~~~~ ~~~~~ ~~~~~~~~~~ ~~ ~~~~~-~~~~~~~, ~~~~~~~~~, ~~~ ~~~~~~~~~ ~~~’~~~ ~~~~~~ ~~~~ ~~’~~~~~~~~~ que j’aimasse tant, ~~~ ~~’~~~~~~~~~~ ~~~ ~~~~~, ~~~~ ~~~~~~~ Palmer.\nCe ~~~~~ ~~~~ ~~~~ ~~~~~~~~~. ~~ ~~~~~~~~~~, ~~~ ~~~~~ ~~~ ~~~~ ~~~ ~~~~~, ~~~~~ ~~~~ ~~~~~~~~, ~~~~~~ ~~~~~~~~ ~~~~~ ~~~ ~~~~~ plus tard, à ~~~ ~~~~ ~~~ juillet.\nUne ~~~~~~~~~~ ~~~~ ~~~ ~~’~~~~ ~~~~ ~~~~~~~, ~~~ ~~~~~ ~~~~, ~~’~~~~ ~~~~~~ ~~~ ~~~~~~~~ ~~~ ~~~~~, ~~~~~ ~~~~ ~~~~~~~~~~ ~~~~ ~~~~~~~ ~~~~ ~~~~~~~~~~ ~~~ des moissonneuses-batteuses.\nComme j’ai ~~~~~ ~~~~~ ~~~~~~~~ ~~’~~~~~~~~~ ~~~ ~~’~~~~~~~ ~~~ ~~~ ~~~~~ ~~~~~ ~~~ ~~~~~~ ~~~~~~~~~~~~~, ~~~~~~~~~~~~~, ~~~~~ “~~~~~~~~~~ ~~~~~~~~~”, ~~~ ~~~~ ~~’~~~~~~ ~~~~~ ~~’~~~ ~~~ ~~~~ ~~~~~~~~~ ~~~~~~~ ~~~ riposte catholique (« Vous ~~’~~~~~ ~~~’~~ ~~~~ ~~~~~~~~ ! ») ~~~~~ ~~ ~~~ ~~~~~~~~~~~~~~, ~~~~ ~~~~~~ ~~~~~~~~~~, ~~’~~~~~~~~ ~~~~~~ ~~~~~ ~~~~ ~~~~~~~~~~~~ ~~~ ~~~~~~~~~, ~~~~ ~~~~~~~~~~ ~~~~~~~ ~~~ ~~~~~~~, ~~~~~~ ~~~’~~ ~~~~~~~ ~~~~~~~, dans le même ~~~~~~~~~ ~~~ ligne :\n« “Est-ce ~~~’~~~ ~~~ ~~~~~~~~ ~~~~~ ~~~~~~~ ~~~~~ ~~’~~~~~~~ ? ~~~~~ ~~’~~~~~~~ ~~~ ~~~~~ ~~~~ ~~~~~~~~~~~~ ? ~~~~~ ~~’~~~~~~~ ~~~ ~~~~~-~~~~~ ~~~~~~~ ~~~~~ ?” ~~~~~~~~~ ~~~~~ ~~~~~~~ Camus.\n« Est-ce ~~~~ les catholiques vont ~~~~~~~ ~~~ ~~~~~~~ ~~~~~ ~~~~~~~ ~~~~~~ ? ~~~~~ ~~~~~~~ ~~~~~~ ~~~ ~~~~~ ~~~~~~~ ~~~~~~~ ? ~~~~~ ~~~~ ~~~ ~~~~~-~~~~~ ~~~~~~~ ~~~~ ? » ~~~-~~~ ~~~~~~ ~~~ répondre.\n« L’Église ~~~~ ~~~~~~~~~~ ? ~~~ pourrait dire que, ~~’~~~~ ~~~~~~~~ ~~~ ~~’~~~~ ~~~~~~, ~~~~~ ~~’~~ ~~~~~~~~~ ~~~~. ~~~~~ ~~~~~~~ “~~~~~”, ~~~~~~ ~~~’~~~~~ ~~~~~~~~ ~~~~~ meilleure.\n« On ~~’~~~~~~~~ ~~~ ~~’~~~~~~~~~~ ~~~ ~~~~ ~~~~~~, ~~~ ~~’~~~~~~~~ ~~~ ~~~ naïveté de tel ~~~~~~, ~~~ ~~~~~~~~~, ~~~ ~~~~~~~~~~ : ~~~~~ ~~~ ~~~~~~~-~~~ ~~~~ ~~~~ ~~’~~~~ ~~~ ~~~~~ ~~~~ ~~~’~~~ ~~’~~~~~ ? ~~~ ~~~ ~~~~~~~~~~ ~~~ ~~~~~ ~~~~~~~~~~~~~ ? ~~~ ~~~~~~ ~~~~~~~~~ ~~~’~~~~ ~~~~~~~~~ imprudemment au même ~~~~~~~ ~~~~ ~~~~ ~~~~~~~~~~ ~~’~~~~~~~ ? ~~~~~~~~~~~~~~~, ~~~~~~~-~~-~~~ ~~~~~ ~~~’~~~ ~~~~ ~~~~~~~~ ~~~~~~~ eux ?\n« L’Église ~~’~~~~ ~~~~ ~~~~~~~~~ ? ~~~~~ ~~~~~~ ~~~ ~~~~~~~, ~~~~~ ~~ ~~~~~~~ ~~~’~~~~~ ~~~~~~ ~~~ ~~~ ressource. Tant qu’il ~~ ~~ ~~~ ~~~ ~~~~, ~~~ ~~ ~~ ~~~ ~~’~~~~~~~. ~~~, ~~’~~~ ~~~~ ~~~~ ~~~~~~~~~ ~~~~~~~~~~~~ ~~~~ ~~~~~~~ ~~~ ~~~~, ~~’~~~~ ~~~~~ l’Église.\n« Il ~~ ~~ ~~~~~~~~~ ~~~~~~, Michel Onfray, lors ~~’~~~~ ~~~~~~~~~~~ ~~ ~~~~~, ~~~~~~~~~~~ ~~~~ ~~~~~~~~~~ ~~’~~~~~~ ~~~~ ~~~~~~~~. ~~~ ~~’~~~~~~ ~~~~~ ~~~~~~~~ ~~~~~ ~~’~~~~ ~~~~~ ~~~~ ~~~ ~~~~~~ : “~~~ ~~ ~~ ~~~~~~ ~~ ~~~~~~ ~~~~ de faire des ~~~~~~~~ ! ~~~~~ ~~~ ~~~~ ~~~~~~~ ~~ ~~~~~ ~~~~ ~~~~~~~~~~~~ ~~~ ~~~~ ~~~~~ ~~~~~~~~~~~, ~~~~~ ~~~ ~~~~ ~~~~~~~ ~~~~~~ ~~~~~~~~ ~~~~~~~~ ~~~ ~~~ ~~’~~~~ ~~~~ ~~~ ~~~~~ ~~~~~~~~.” C’est très amusant, ~~~~~ incohérent.\n« Il ~~ ~~ ~~~~~~~~~ ~~~~~~, ~~~~~~~ ~~~~~~ ~~~~~~~~~~~~~ ~~~~~ ~~~~ ~~~~~~~~~ – ~~~ ~~~~~ ~~~~~~ ~~~~ ~~~~~~ ~~~ ~~~ ~~~~ ~~~~~~~~~~ – ~~~ “~~~~~~ ~~~ ~~~ pas” procréer, agacé ~~~~ ~~~~~ ~~~~ ~~~~ ~~~~~~~~~~~ ~~~ ~~~ ~~~~ ~~~~~~ ~~~ ~~’~~~~~~~. ~~~ ~~~ ~~~~~~~~~. ~~~~ ~~~~~~ ~~~ ~~~~ ~~~ ~~~~~~~~~~ ~~~~ ~~~~. ~~~~~ ~~~~~~ ~~~~~~~, ~~ ~~~~~~, ma grand-mère, ce ~~’~~~~ ~~~~ ~~~~~~ ~~~’~~~ ~~’~~~~~ ~~~~ ~~~’~~~ ~~~~~ ~~~ ~~~~~~~~~ ~~~~ ~~~~~~~. ~~~ ~~~~~~~ ~~~~~~~ ~~’~~ ~~~~~~~ ~~~~ ~~~ ~~~~~~~~~~ ~~~~~~~~~~ : ~~~ ~~’~~~~ ~~~~ ~~~~~~~ ~~’~~~~~~ ~~~ soi-même des enfants ~~~~~ ~~~ ~~~~~~~~~~~~ l’utilité.\n« Renaud ~~~~~~ ~~~~~~~~ ~~~~~~~~ ~~~ ~~~~~~~ ~~ ~~~~ ~~~~~~~~ ~~~~~~ ~~~~~~~~ ~~~~ ~~~~~~~~ ~~~~ ~~~~~~~. ~~’~~~~ ~~~~~ ~~~. ~~~~~ ~~~~~-~~~ ~~~~~~~~~~ ~~ ~~~~~~~~~~ ~~ notre pays le ~~~~~~~ ~~~ ~~~~~~ ~~~~~~~ ~~~~ ~~~~~~~ ~~~ ~~~~~~ ~~~~~~~~~~~~ ~~~ ~~~~~~~~~~~ ~~~~~~~~~~~ ~~~ ~~~~ ~~~~~~ ~~~~ ~~~~~~~~~~~, ~~~~~~~ ~~~~ ~~~~~~~ ~~~~~ ~~’~~ ~~~~~~~~ ~~~ ~~~~~~~~~~ ? ~~~ ~~ bien le droit, ~~~~~~~~ ~~’~~~~ ~~ ~~~~, ~~~ ~~~~~~~~~ ~~~~~ ~~~~ ~~~~~~~~~~ ~~~~~~~ ~~~~~~~~~~~, ~~~ ~~~~~~~~~ ~~~~ ~~~~~~~~, ~~’~~~~~~~ ~~~~~~~~ ~~~~~ ~~~~ ~~~~~~~~~ ~~~ ~~~ ~~~ ~~~~~~~~ ~~~~~ ~~~ ~~~~~~~~ du temps, tel ~~~~~~ ~~~ ~~~ ~~~~~~~~ ~~~~~ ~~~~ ~~~~~~~~~~ ~~~~~~~~~. ~~~ ~~~~~~ ~~~ ~~~~~~ ~~~ ~~~~ ~~~~~~~~~, ~~~~~ ~~~ ~~~~~~~ ~~’~~~~~ ~~~ ~~~~~~~~ ~~~ ~~~ ~~~~~~~ ~~~~ ~~~~~~~~~. ~~~~~ que sitôt qu’il ~~~~~ ~~~~~~~, ~~~~ ~~~~~~ ~~~~~~ ~~~’~~~ ~~~~~~~ ~~~~~, ~~~~ ~~~~ ~~~~~~~~~ ~~~~ ~~~ ~~~~~ ~~~ ~~~~~~ ~~ ~~~~~~~~~, ~~~~~~~ ~~~~~~~~~~ ~~ ~~~~~ ~~~~~, ~~~~~~~’~~~ ~~’~~ ~~~~ ~~~ descendant.\n« Ils ne veulent ~~~~ ~~~ ~~~~~~~~~, ~~~~~ ~~~~ ~~~~ ~~~~~ ~~’~~~~~~~~. ~~~~~~ ~~~~~ ? ~~~~~~ ~~~~, ~~~ ~~~~~~~ ? ~~~~ ~~~~~~~~~ ~~~ ~~~~~~~ ~~~ ~~~~~~ ~~~’~~~~ ~~~~~~~~ ~~’~~~~~~~~~ ~~~~~ ~~~~~ ~~~~~~~~~ ? ~~~ en faire un ~~~~~~~~~~~ ~~~’~~~ ~~~~~~~~ ~~~~~~ ~~~ ~~~~~~ ~~~~~ ~~~~ ~~~~~~~~~~ ~~~ ~~~~~~~~~~~ ~~~ soir ?\n« Chacun ~~~~ ~~~~~ ~~~ ~~’~~~~~~~~~~~. ~~~ ~~~~~~~~ ~~~~ ~~~~~~~ ~~~~~~~ ~~~~~ ~~~~ ~~~~~~~~ ~~~~~~~~~ ~~~~~~~~~~~ les escaliers, des ~~~~~~~~ ~~~~~ ~~~~ ~~~~~~~~~~ ~~~~~~~~~~~~~ ~~~~~~~~~~~~~ ~~~ ~~~~~ ~~~~ ~~~~~~~~~ ~~~~~~~~~, ~~~’~~~ ~~~~~~ ~~~~~~~ ~~~~~ ~~~ ~~~~~ ~~~~~~~ ~~~~~~ ~~~~~ ~~~ ~~~~~ ~~~ ~~~ ~~~~~~~ ~~~ ~~~~ pictogrammes verts pour ~~~~ WC.\n« Les ~~~~~~~~~~~~ ~~~~~ ~~~~~-~~~~~ ~~~~ ~~~~~~~~, ~~~~~~~~~~ ~~~~ ~~~~~ ~~~~~~~~, ~~~~~~~~~ ~~~~ ~~~~~ ~~~~~~~~~~, ~~~~~~~~~~~~ ~~~~ ~~~~~ ~~~~, ~~~~~ ~~~~ ~~~~~~~~ féconds.\n« Pour ~~~~~~~ ~~’~~~~~ ~~~~~~~~~, ~~~ ne faut pas ~~’~~~ ~~~~~~. ~~~ ~~~~~~ ~~~~~~~ ~~~~~ ~~~~~~ ~~~’~~~ ~~~~~ discours. »\nJe ~~~~~~ ~~~ ~~~~~~ ~~~~, ~~~~~ ~~~ ~~’~~~ ~~~ ~~~ ~~~~~~~~ ~~~~~~~~~~~~~ ~~~~ ~~~~~ ~~~~~ ~~~~~~~~’~~~~, ~~~~, ~~~~~~~ la plus grande ~~~~~ ~~~ ~~~ ~~~~~~~~, ~~~ ~~~ ~~~~~~~~ ~~~~ ~~~~~~~~ ~~ “~~~~~~~~~~ ~~~~~~~~~”. ~~~~ ~~~~~~~~~~~ ~~~~~~~~~~~~~ ~~~~~~~~~~~~~, ~~~ ~~~~~~~~ ~~~~~ ~~~~~ ~~~~~~~~ ~~ ~~~~~ ~~~~ ~~~~~~ ~~~~ ~~~ voulais excepté celui-là ; ~~~ ~~~~~~~ ~~~~ ~~~~~~~~~~ ~~~~ ~~~ ~~~~~~~~ ~~~~~~~~~~ ~~~~~~~~~~~~~ ~~~ ~~~~~~~ ~~~~ “~~~~~~~~~~ ~~~~~~~~~”, ~~~~~ ~~~~ ~~~~. ~~~~~~~~~~~ ~~~~~~~’~~~ ~~ ~~~~~ ~~~~~~ ~~~~~~~ ~~~~~ ~~~~ ~~~ ~~~~~~ de Mme Cluzel ~~~ ~~~ ~~~ transmettre.\nUn ~~~~~~ ~~~~~~~~~~~~~~ ~~~~~~~~~~~~~, ~~~ ~~’~~~~~~~~~~~ ~~~~~~~ ~~~~~~, ~~ ~~~~~~~~ ~~~ ~~~ ~~~~~~~~ ~~~ ~~~~~~~ ~~~~~~ ~~~~ ~~~~~~~~~~~~~, ~~~ ~~~~ ~~~~, ~~~~~~ réponse :\n« Pardonnez-moi, ~~~~~~ Gabrielle Cluzel, de ~~~~~~~ ~~~~~ ~~~~~~~~~ ~~~~~~~~~~~~~~ : ~~~~ ~~~~ ~~~~~~~~~~~~ ~~~~~~~~~~~~ ~~~ ~~~ ~~~~~ ~~~~~~~~ ~~ Boulevard Voltaire aujourd’hui.\n« Je ~~~~~ ~~~~~~~~~ ~~~ ~~~~ ~~~~~~~~~~~, ~~~~~ ~~~ ~~~ ~~~~~~~, ~~~ ~~~ puis me permettre, ~~~~ ~~~~~ ~~~~~~~~~~~~ ~~~~~~ ~~~~~~~~~~ ~~~~ ~~~~~~~~~~, ~~~~ ~~~~~ ~~’~~~~~ ~~~~~~~ ~~~~~~~ ~~~~~~~ ~~~ ~~~~~ ~~~~~~~~~~, ~~~~ ~~~~~ ~~~~ ~~~~ “~~~~~~~”, ~~~~ ~~~ ~~~~~ “~~~~~~~~~~” ~~~~ ~~~~~ vos rêves (et ~~~~ ~~~~~~, ~~~~~-~~~~~ — ~~~ ~~~~~~~, ~~~~, ~~~ ~~~ ~~~~~~ pas…).\n« Il ~~~ ~~~~~ ~~~~~, ~~’~~~~~~~, ~~~~ ~~~ ~~~ ~~~~~~~~~~~~~ ~~~~~~~~~ ~~~ ~~~~~~ ~~~~ ~~~~~~~~ (~~~~~ ~~~~~~, ~~ la rigueur, d’en ~~~~~~~~ ~~~~ ~~’~~~~~~~ ~~~~~~~~~~~, ~~~~~ ~~~~~~~~~~). ~~~ ~~~~~~~ ~~~~~~~ ~~~ ~~~~~~~~ ~~~ ~~~~~~ ~~~~~~~~~~ ~~~~~~~~~ ~~~~ ~~~~~~ ~~~~~~~~ ~~~~~~~~~~, ~~~~ ~~~~~~~~ ~~ ~~’~~~~~~ ~~~ ~~~ ~~~~~~~~~~~ ~~~~~~~~~~~~~~, voire à une ~~~~~~~ ~~~~~~~~~~~~~ — ~~~~~~~~~~ ~~~~ ~~~~ ~~~~~ ~~’~~~~ ~~~~~~~ ~~~~ ~~~~~~ ~~~~~~~~, ~~ ~~~~~~~~ ~~~~ ~~~~~~ ~~~~~~~~~~. ~~~ ~~~ ~~~~~~ ~~~~ ~~~ ~~~~~~~ ~~~~~ ~~~~~~ ~~~~ ~~’~~~~~~~, fût-ce pour se ~~~~~~~~~ ~~’~~~~~, ~~~ ~~~~~~ ~~~~ ~~~~~ ~~~ ~~~~~~~~~~~~~ ~~~~~~~~~~, ~~~~ ~~~~~ ~~~~ ~~~~ ~~~~~ ~~~~~~~ ~~~~~~~~ ~~~~~~~ ~~~~ ~~~ ~~~~~~~~, ~~~ ~~~~ ~~’~~~~~~~~, ~~~ ~~~~ l’Europe.\n« C’est ~~~~~~ autres choses spirituellement ~~~~ ~~~ ~~~~~~~~~~~~~~ ~~~~ ~~~ ~~~~~~~~~. ~~~ ~~~~~~ ~~~~~ ~~~~~~~~~, ~~~~~ ~~~~~, ~~~~~ ~~~~~~~~, ~~~~~ ~~~~~~~~~~~~ ~~~ ~~~~~~~~ ~~~ ~~~ ~~~~~~~~~, ~~~~~~~~~~~~ ~~~~~~, ~~~~~~ ~~~~~ ~~~~~~~ ~~~ nôtre, à l’extension ~~~~~ ~~~~~~ ~~~ ~~~ ~~~~~~~~~ ~~~~~~~~~~~~, ~~~~~~~~~~~~~~ ~~~ ~~~~~~~~~, ~~~~~~~ ~~~~ ~~~~~~~~~~~~ ~~~~~ ~~’~~~~, ~~ ~~~~~~~~~~ ~~~~ ~~~~~~ ~~~~ ~~~~~~~~. ~~~~~ ~~’~~~ ~~~~~~~ ~~~~ ~~~~~ : ~~’~~~~~~~~~~~~~~~~~~ ~~~~~~~ un département tous ~~~~ ~~~~~ ~~~~ — ~~’~~~~ ~~~~ ~~~~~~ ~~~~~~~~~, ~~~~~~~~ ~~~~~~ ~~~~~~ ~~~~ l’autre.\n« Voilà ~~~ ~~~~ ~~~ ~~~~~~ ~~~ ~~~~ ~~~ ~~~~~~~~~~, ~~~~~~~~~~~~, ~~~ ~~~~ ~~~~~ ~~~ ~~~~~~~ Onfray ni à ~~~~~~~ ~~~~ ~~~~~ ~~~ prêtez. »\nJe ~~’~~~ ~~~~ ~~~ ~~~~~ ~~~~ ~~~~~ ~~~ ~~~~~~~~ ~~~~~~~~, ~~~~~~~~ ~~~ ~~~ ~~~~~~~~ ~~~~~~~~~ ~~~~ ~~~~~~~~ ~~~ ~~~~~. ~~~~ ~~~~ ~~~~~~~~~~~~~~ ~~’~~ toutefois permis de ~~’~~~~~~~~~~, ~~ ~~~~~~~~~~ ~~~ ~~’~~~~~~~~~~~. ~~’~~~ ~~~~~~ ~~~ ~~~~~ in situ ~~~ ~~~~~~ ~~~ ~~~~ ~~~~~~~, ~~~~~ ~~’~~~~~~ ~~~~~~ ~~~~~ ~~~~ ~~~~~~~~~~~~~, ~~~~~ ~~~ ~~~~~ — ~~~ “réponse” ci-dessus —, qui ~~~~~~~~ disparu.\nLes ~~~~~~~~~~~ ~~~ ~~~~~ ~~~~~~~~~~ ~~~~~~~~~~~~~~ ~~~~~~~~’~~~~ — ~~ ~~~~ ~~~~~~, ~~~ ~~~ ~~~~~~~ —, ~~~~~ ~~~~ ~~~ ~~~~~, ~~~ ~~’~~~~~ ~~~~~~~~, ~~~~~ ~~~~ ~~~~~~~~~~ : ~~~~~~~~~~~~~, ~~~~~~~~~ de CRS, voitures incendiées.\n« Il ~~~~~ ~~~~ ~~~~~~~~~~~, ~~~~ ~~~ ~~~~~~~~~~~~ : ~~’~~~~ ~~~ ~~~~~~~~, ~~~ ~~~~~ ~~~~~~~~… »\nvoir l’entrée du jeudi 25 juin 2015 et son image dans Le Jour ni l’Heure


Journal de Renaud Camus, jeudi 20 août 2020\ncréée le vendredi 21 août 2020, 12 h 21\nmodifiée le vendredi 21 août 2020, 12 h 32Plieux, jeudi 20 août 2020, minuit. Je lis Les Impudents, de Marguerite Duras, à mes moments perdus. C’est son premier roman, publié ~~~~~ ~~~~~~ ~~~~~~~ ~~~ ~~~~~ (~~~~~ ~~ ~~~~~~-~~~~~ ~~~~). ~~~ ~~~~~~~ ~~~~~~ ~~~~~~~~~~~~ ~~~ second séjour au ~~~~~~~~, ~~~~~~~~~ ~~~~~ ~~~~~ ~~~~ ~~~ ~~~~~~~~, ~~~~~~~~~ ~~~~~~~~~ ~~ ~~~~~~, ~~~ ~~~~~. ~~’~~~~~~~~ ~~~ ~~~ ~~~~~~~~ ~~~~ ~~~~~~~~~~~~~~~~ “~~~~~~~~~~~~~~”. ~~~~~ ~~~~~~ ~~~~~~~ ~~~~~ ~~~ “~~~~~” ~~~~ des personnages, des ~~~~~~~~, ~~~~ ~~~~~~~~~ ~~~~~~~~~~~~~. ~~~ ~~~ ~~~ ~~~~~ ~~~~ ~~~ ~~~~~~ ~~~ ~~~~~~, ~~~ ~~~~~~~~~~ — ~~’~~~~ ~~~~~~ ~~~~~~ ~~~~~ ~~~~ ~~~ ~~~~~ ~~~ ~~~~~~~~~~~~, ~~~~ ~~~~~~ ; et notre ~~~~~~~~ ~~~~~~~ ~~~~ ~~~~ ~~~~~~ ~~~~~~ ~~ ~~~~~~ ~~~~~~~~~ ~~~~ ~~~~~~~ ~~~ ~~~~~~~~~~ ~~~~~~~~~~~ ~~~ ~~~~~~ ; ~~~~~ ~~~ ~~~~~ ~~~~~~~ ~~~~ ~~~~~~ ~~~~~~~~~~~ ~~~~~~ ~~~~~~~~~~~~~ ~~~ savante adopte un ~~~~~~ ~~~~~~~~ ~~~ ~~~~ ~~~ ~~~ ~~~ ~~~~~~~~~ ~~~~~~~~~~~~~~~ (~~~ ~~~ ~~~~~~~ ~~~~~~ ~~~~~~ ~~~~~ ~~~~ ~~~~~~ ~~~~ ~~~ ~~~~~~~~ ~~~~~~~~~ “~~~ ~~~~~~~~~, ~~~ ~~~~-~~~~~ ~~~ ~~~ théorie du texte” ; ~~~~~~~~~~ ~~~ ~~’~~~ ~~~ ~~~~~~ ~~~~~~~~~ : ~~~~~ ~~~~~~ ~~’~~~ ~~~-~~~ ~~~~~~ ~~~~ ~~~ ~~~~~~, ~~~~~~ souvent…).\nC’est ~~~~~~~~, ~~~~ ~~~~~~~~~ ~~~~~~~, ~~~~~ ~~~~~~ ~~~~ ~~~~~ ~~~~~~ ~~~~~~ : ~~~~~ l’écrivain futur y ~~~~ ~~~~~, ~~~~~ ~~~~~ ~~~~ ~~~~~~~~~~~~ ~~ ~~~~~~ ~~~ ~~’~~~~~~~~~~~, ~~~ ~~~ ~~~~~~~~~, ~~~ ~~~~~~~ ~~~ ~~~ ~~~~~~. ~~’~~~~~~~~ ~~~~~~ ~~~~~~~, ~~~~~~~~~~ ~~~ ~~~~~-~~~~~, ~~~ ~~~~~ ~~~~~~~~~~~, fait une première ~~~~~~~~~~~, dans ~~~~ Impudents, ~~~ ~~~ ~~~~ ~~~~~ ~~ ~~~~~ impudent ~~~ ~~~~~~, ~~~~~~ ~~’~~~~~~~~~ ~~~ ~~~~~~ ~~~ ~~~ ~~~~~~~~, ~~ ~~’~~~~~~~~~~ ~~~ ~~~~~, ~~~~~~~~~~~~~ ~~~~~~~ ~~~~~~ toujours par la ~~~~~~. ~~~~~~~ ~~~~ ~~~~~~-~~~~~~~~ ~~~~ ~~~~~~~~~~~~~~~~ ~~~~ ~~~~~ ~~~~~ ~~~~ ~~~~~~~. ~~~~~~ ~~ ~~~~~~~~~~~ ~~~~~~~ ~~~ ~~~~~ “~~~~~~~~~”, ~~~ ~~’~~~ ~~~~~, ~~~~ ~~~~~~~~~~ ~~’~~~~~~~~~~~~ ~~~~~~~~~~ ~~~~~~~~~~~. ~~ son avis, elle ~~~~~ ~~~ ~~~~~~~~ ~~~ ~~~ ~~~~ ~~~ ~~~~~~~~ : ~~’~~~~ ~~~’~~~ ~~~ ~~~~~~ ~~~~~~~~~~ ~~~~ ~~~~~~~ ~~~~~~~~~~~, ~~~~~~ ~~~~~. ~~~ ~~~~~ ~~~~~~~, ~~~~~ ~~~~~~~~ ~~~ Nouvel Observateur :\n« ~~~~~ une famille, lorsque ~~~~ ~~~~~~~~~~ ~~~~~ ~~~~~~~, ~~~~~~~~~, ~~~~~~~~~~~, ~~’~~~~ ~~~~ ~~~ ~~~~~~~ ~~ ~~~~ ~~~~~~~~~~~. ~~~ ~~~~~~~~~ ~~~~~~~~ ~~~ ~~~ ~~~~~~~~ ~~~~ ~~~~ ~~~~~~~~~ ~~~~~~~~, ~~~~~~~~~~~. »\nMaud, ~~~ ~~~~~~~ à peine dédoublé ~~~ ~~’~~~~~~~, ~~’~~~~~~~ ~~’~~~ ~~~~~~~, ~~~~~~~~ ~~~~~~~~, ~~~~ ~~ ~~~~~~~~ ~~~~~ ~~~~, ~~~~~~ ~~~ ~~~~~~ ~~~~~~, ~~’~~~~~ ~~~~~~~~~~~~~ ~~~~~~. ~~~~~~, ~~~~~ ~~’~~~ ~~~~~~ ~~~~~ ~~~~~~ ~~~ ~~~~~~~~ de Pradal (Pardaillan), ~~~~~~ ~~~~~~~~~~~~ ~~~~~ ~~~~~~~ ~~~~~, ~~~~~~~~~~~~~ ~~~~~~~~~ Udéran, ~~~ ~~~~~~~~, ~~~~~~~~’~~~~ ~~~ ~~~~~~ ~~~~~ ~~~~~ ~~~~~ ~~~~~~~~ ~~ ~~’~~~~~~~, ~~~~~~~~ ~~~~~ ~~~ ~~~~~ ~~ ~~~ ~~~~~~ ~~~ assurant à la ~~~~~ ~~~~ ~~~ ~~~~~~~~~~ ~~~ ~~~~~~ ~~~~~~~ ~~~~~~ ~~~ ~~~~~ ~~~~~, ~~~~~~~-~~~ ~~~~~~~~~~ ~~~~~~ ~~~~ ~~~ ~~~~~~~~ ~~ ~~~~ ~~~~~ ~~~~ ~~~~~~~~~~ ~~~~~~~ ~~~~ ~~~~~~~~ ~~~~ ~~~~ détenteurs successifs, des ~~~~~~~~~~ ~~~~ ~~’~~ ~~~~~~~~~~~~~~ ~~~~~ ; ~~~ ~~~~ ~~~~ ~~~~~~~, ~~~~ ~~~~~~~~, « ~~~~~~~~ ~~~ ~~~~ ~~~~~~. ~~~ ~~~ ~~~~~~ ~~~’~~ ~~~~ ~~~~~~~~~ ! »\nOn ~~~~ ~~~~~ ~~ fait dans la ~~~~~~~~~~~ d’Un Barrage ~~~~~~~ ~~~ ~~~~~~~~~~ et, ~~~~~ ~~~~ ~~~~~~~~ ~~~~~~~, ~~~ L’Amant : ~~~~~~ ~~~ ~~~ ~~~~~~~~~ ~~~~~~~, ~~~ ~~~~~~~~ ~~~~~~~, ~~~’~~~ ~~’~~~~~~~~~~~ ~~~ ~~~~~ ~~ ~~~~~~~ de rendre rentable. ~~~~~~ ~~~~ ~~~~~~ ~~~~~~, ~~~ ~~~~~~~ ~~~~~ ~~~ ~~~~~~~~ ~~~~~~~, ~~~~ ~~’~~~~ ~~~~~ ~~~~~~~~~, ~~~~~ ~~~~~~~~, ~~~ ~~~~~ ~~’~~~~ ~~~~~~~~~~ ~~~~~~~~ : ~~~~~ ~~’~~~~ ~~~~~~~~~~~~ ~~~ ~~~~ lui vaut l’admiration ~~~ ~~~~~ ~~~~~ ~~’~~~~~~ ~~~ ~~~~~. ~~~ ~~~~~~ ~~~~~~ ~~~~~~ ~~~~~~~~ ~~~~~-~~~~~, ~~ ~~’~~~~~~~~~. ~~~~~~~ ~~~’~~~~~ ~~~~~~~~ ~~’~~~~~~ ~~~~ ~~~ ~~~~~~~~~ ~~~ ~~~~ ~~~~~~~~~~~~~~~. ~~~~~ ~~~~~~ ~~~~~~’~~~ bout des ongles ~~~ ~~~~~~~~, ~~~ ~~~~~~~, ~~~ “~~~~~~~”, ~~~~~~ ~~~~~~~ ~~~~ ~~~ ~~~~~, ~~~~ ~~~~ ~~~~~~~~~~~~~~~ ~~~~~~~ ~~~. ~~~ ~~~ ~~~~~ ~~~~~ ~~’~~~~~~~, ~~~ ~~~ ~~~ ~~~~~~~~~ ~~~~ ~~~~~ sympathique. Robbe-Grillet était ~~~~~ ~~~~~ ~~~~~~, ~~~~~~ ~~~ ~~~~~~~ ~~~ ~~~~~~~ Simon :\n« ~~’~~~~~ ~~~~~~~~~ ~~~~~~~ ~~~~~~, ~~~~~ ~~~ ~~’~~~~~~ ~~~~~ ~~~ ~~~~~ ~~~~ ~~~~~~’~~ ~~~ ~~~~~~~~ ~~~~~~~~~~~~… »\nvoir l’entrée du jeudi 20 août 2020 et son image dans Le Jour ni l’Heure


Traoñ Bihan : Douaroù en arvar… | YA! Keleier e brezhoneg - kazetenn sizhuniek enlinenn\nKeleier » A-nevez » Traoñ Bihan : Douaroù en arvar…\nTraoñ Bihan : Douaroù en arvar…\n10 / 07 / 2017 | A-nevez, Keleier Breizh | Commentaires fermés sur Traoñ Bihan : Douaroù en arvar…\nBodet eo Traoñ Bihan d’an 2 a viz Gouere\nE Brest, e Sant Pêr, emañ staliet an ti-feurm bio Traoñ Bihan abaoe pell ‘zo. En arvar emañ douaroù an ti-feurm abalamour da gresk Kêr-Vrest…\nUn ti-feurm kozh-tre eo hini Traoñ Bihan. Dalc’het eo gant Valérie Lazennec hag he gwaz, Philippe Nicol. Gant e famillh dezhañ emañ an ti-feurm abaoe an 19vet kantved. Atav eo bet troet Traoñ Bihan war ar produiñ laezh, hag e ra c’hoazh hag adarre daoust d’an amzer o tremen. E 1998, pa oa erruet poent da Philippe Nicol da gemer e-karg ti-feurm e dud, e tivizas mont war-zu ar bio.\nDa gentañ e werzhe ar c’houblad o laezh d’al laezherezh, ha dezhi nemetken. Met abaoe ar bloavezhioù 2000 o deus bet tud Traoñ Bihan da c’houzañv gant enkadenn al laezh. Ha rediet int bet da liesaat o obererezhioù evit derc’hel an taol.\nE 2010 neuze e oa bet krouet un atalier treuzfurmiñ en ti-feurm. A-drugarez dezhañ e oa gouest Traoñ Bihan da broduiñ yaourt, amann, dienn… “Hag a bep seurt produioù fresk, ‘benn ar fin, graet diwar al laezh, war-bouez fourmaj” a resisa Valérie Lazennec. Gwerzhañ a reont ar produioù lipous-se war-eeun e stal an ti-feurm. Digor e vez ar stal bep Gwener noz eus 4e betek 7e. Buan a-walc’h goude m’o defe lañset atalier an ti-feurm o deus sinet un emglev gant ti-kêr Brest evit ma vefe dasparzhet produioù Traoñ Bihan e pretierezh-stroll kêr vrasañ Penn-ar-Bed.\nO vont e darempred gant skolioù Brest, eo deuet anat dezho e rankent kinnig peadra da lakaat an dud da zeskiñ petra eo micher al labourer-douar, ha pelloc’h, penaos ez a en-dro an Natur. Ouzhpenn pevar bloaz ‘zo eo deuet Traoñ Bihan da vezañ un ti-feurm pedagogel ezel eus ar rouedad “Liozh Rannet” meret gant ar gevredigezh “Vert le Jardin.” Gouestlet ez eus bet ul logell d’an obererezh-se evit ma c’hellfe pep hini liorzhañ ha deskiñ penaos ober war-dro un tamm douar, en un doare ekologel evel-just.\nPlaenoc’h ez afe an traoù gant Traoñ Bihan ma ne vefe ket bet ken tost ouzh Kêr-Vrest, hag-hi o lonkañ tamm-ha-tamm douaroù al labour-douar tro-dro dezhi.\nGwechall dija pa oa bet savet an hent-tro da vont betek an embregerezh vras Thalès e oa bet dispartiet e daou, douaroù an ti-feurm. N’emañ ket savadurioù an ti-feurm pelloc’h eget ur c’hilometr eus an hent-tro, hag eus kroaz-hent bras “Keresseis.”\nUn nebeud mizioù ‘zo ec’h adkroge an diaezamantoù. Kenderc’hel a ra Kêr-Vrest d’en em ledanaat. Ur raktres kozh eo hini Sant Pêr. Talvezout a ra da grouiñ ur c’harter nevez anvet “Fontaine Margot.” Gant ar c’harter nevez-mañ e vo lonket en holl un 20 ha bennak a zouaroù labouret gant tud Traoñ Bihan, tost un drederenn eus an ti-feurm. Bremañ diouzhtu, amzer d’al labourioù mont war-raok, n’eus “nemet” 7 ha a zo en arvar-bras…\n“Bez hon eus ar santimant ez eo difin seurt raktresoù. Peur e vo echu ganto ? Ha daoust hag e chomo douaroù evit al labour-douar da c’houde ? Diboell e seblant deomp emzalc’h Kêr-Vrest ‘benn-ar-fin… Rak deus un tu omp broudet gant an ti-kêr da bourveziñ ar pretierezh-stroll, ha deus un tu all e kemeront divizoù a lakao ac’hanomp diaes, abred pe ziwezhat.” a embann Valérie Lazennec. Hag hi da glozañ “Talvezout a ra an emzalc’h-mañ da vont a-enep da c’hlad Breizh. Ken kozh eo an ti-feurm du-mañ hag ar gouiziegezhioù ennañ ! Mont a ra a-enep d’al labour-douar, ha d’an hini bio dreist-holl. Mont a reont a-enep d’ar pezh a raio dazont hor bed !”\nEvit poent e kendalc’h al labourioù, hag emañ ar mekanikoù bras-divent o tostaat ouzh douaroù an ti-feurm. D’ar Sul 2 aviz Gouere e oa bodet keodedourien gengred gant Traoñ Bihan, en ti-feurm, evit goulenn ne ‘z afe ket e zoaroù da get…\nFacebook : Klaskit “Traon Bihan”


krennarded | Soubenn ar geek\nDielloù evit krennarded\nPosted in Filmoù with tags faltazi, krennarded, lise, marv, Stadoù-Unanet on Genver 14, 2018 by geekezig\nN’eo ket staliet c’hoazh ma linenn pellgomz em ranndi nevez setu ec’h implijan un hotspot null. Diaes din neuze sellet ouzh Netflix pe traoù en linenn. Un degouezh a-feson evit furchal em fladennoù gallet diavaez ha sellet ouzh traoù enrollet warno a-benn ar fin!\nDibabet ‘m eus sellet ouzh ar film droch-mañ neuze.\nAll Cheerleaders Die a zo ur film dial. Maddy a ziviz kemer perzh er strollad cheerleaders goude marv he mignonez Lexi. E-keit-se, Leena, sorserez yaouank hag e karantez gant Maddy a grog da vezañ gwarizius. Ur bern traoù souezhus a c’hoarvezo neuze ha reuz bras etre ar strollad merc’hed ha paotred ar skipailh melldroad.\nUr film droch da vat eo All Cheerleaders Die. Fentus eo met ket a-walc’h evit mont dreist d’an tu nanar a zo gant an hollad. Ur spont eo an efedoù ispisial hag un tamm re anat an tu “merc’hed koant o pourmen gwisket skañv” a-hed ar film. Er fin eo kazi poanius da selaou gant an niver a huchadennoù a zo. Domaj eo rak n’eo ket ken fall ha se ar mennozh diazez.\nMa! Un tamm plas a zo war ma fladenn gallet bremañ ^^”\nFilm sevenet gant Lucky McKee & Chris Sivertson. Stadoù-Unanet Amerika, 2013, 1e30.\nPosted in Levrioù bannoù-treset with tags comics, faltazi, familh, galloudoù, gourharozed, karantez, krennarded, lise, Marvel, Stadoù-Unanet on Gouere 24, 2017 by geekezig\nEchuet eo an traoù el levrenn 3. Met krouet ez eus ur bed Marvel nevez neuze e kendalc’h an traoù e gwirionez (en ur bed all, e lec’h eo Miles Morales Spider-Man da skouer). Ne cheñch ket kalz a dra evit stirad Ms. Marvel peogwir eo bet miret memes skipailh arzourien evit kenderc’hel an istor, an embannerien gallek o deus divizet kenderc’hel ha lakaat ar chabistroù nevez en ul levrenn 4 e plas ober ur stirad nevez.\nKamala a zo e-touez an Avengers bremañ ha kalz, kalz labour he deus. Skuizh marv eo bepred ha ne wel netra eus pezh a c’hoarvez tro-dro dezhi : Bruno en deus ur vignonez, Mike, breur Kamala en deus ezhomm outi evit gallout gwelet ar plac’h he deus piket e galon ha dreist-holl ez eus ur raktres evit lakaat koñversanted da guitaat ur c’harter a-benn sevel ur c’harter nevez ha cheuc’h ha kreskiñ ar prizioù. Ms. Marvel a zo war panelloù bruderezh an embregerezh a ra war-dro zoken… Brud fall spontus a zo ganti neuze ha start eo da Gamala merañ pep tra.\nPlijet on bet gant an tud se eus an istor : gwelet pegen start e c’hall ar brud bezañ evit Kamala. Tudennoù nevez ha zo ha dedennus (Mike da skouer), un darempred fentus etre Iron-Man ha Kamala bremañ ma labouront asambles, prantad koant eured breur Kamala… Ar c’hoant da dapout pep lec’h a zo gant Kamala (ha lakaat a raio reuz en ur glask diskoulmoù!) met dibosupl eo evit ul liseadez! Dedennus e oa ivez prientiñ an eured gant familhoù disheñvel, a-fed sevenadur, deskadurezh ha relijion.\nMa paouez a ran da veuliñ Miss Marvel met kompren a rit moarvat on plijet bras bepred gant ar stirad, daoust d’ar “bed” nevez! Istor gant G. Willow Wilson, tresadennoù gant Adrian Alphona, Nico León Takeshi MIYAZAWA. Embannet e galleg gant Panini Comics en dastumad 100% Marvel, d’ar 7 a viz Gwengolo 2016. (Chabistroù 1-6 eus Ms Marvel 2016)


Degemer al lec’hienn > C’hoariva > Keloù > Reoliadur Hollek Gwareziñ ar Roadennoù\nReoliadur Hollek Gwareziñ ar Roadennoù\nDedennet oc’h gant keleier ar c’hoariva e brezhoneg ha resevet e vez ganeoc’h hol lizher-kelaouiñ.\nFramm nevez Reoliadur Hollek Gwareziñ ar Roadennoù a zo bet lakaet e pleustr d’ar 25 a viz Mae 2018. Ur redi eo evidomp goulenn diganeoc’h m’ho peus c’hoant chom en hol listenn darempredoù evit resev al lizher-kelaouiñ-mañ. Ho roadennoù personel (anv, raganv ha chomlec’h postel) a vez implijet evit kas deoc’h al lizher-mañ nemetken. N’int ket gwerzhet na rannet ganeomp.\nM’ho peus c’hoant resev hol lizher-kelaouiñ c’hoazh, n’ho peus netra da ober.\nM’ho peus c’hoant bezañ tennet eus hol listenn darempredoù, klikit war "Me désinscrire de cette Newsletter" e traoñ al lizher-mañ hag e vo graet.


Sinema - Kemper Breizh Izel (BR)\nDegemer Buhez pemdeziek Sevenadur, sportoù, dudi Sinema\nTri sinema liessal zo e Kemper, en o zouez ar C’hae Dupleix a zo er rummad sinemaoù Arz hag Esae.\nAr C’hae Dupleix, sinema Arz hag esae\nAbaoe 1986 ez eus e kêr ur sinema a zo er rummad Arz hag Esae. Roet ez eus bet dezhañ, ouzhpenn-se, an tri label ouzhpenn a ziskouez e engouestl evit programmañ hag evit brudañ filmoù arz hag esae dibar :\nal label Enklask ha dizoleiñ a verk e ro kalz a bouez d’ar programmañ filmoù nevezus ;\nal label Tud Yaouank a ro da c’houzout pegen puilh eo an oberennoù programmet evit ar vugale hag evit ar yaouankiz ;\nal label Glad ha roll a ziskouez e vez kinniget ingal filmoù kozh.\nSkoazellet eo ar sinema ivez gant programm Europa, dre Europa sinemaoù, ur rouedad sinemaoù arz hag esae en Europa, hag ezel eo anezhi. Pal ar programm-se eo garedoniñ liesseurted ar bannañ filmoù europat eus an estrenvro hag a vez skignet en o yezh orin e-pad ar bloaz.\nGant e brogrammoù liesseurt, a skoazell hag a dalvoudeka ar sinema aozer ha krouiñ en e holl zoareoù, e vez bodet ouzhpenn 50 000 arvester bep bloaz, abalamour dreist-holl d’al labour kaset da benn e-barzh ar gevredigezh Gros Plan, a zo karget da gas ar sinema en-dro.\nEr C’hae Dupleix ez eus 2 sal enno 150 ha 70 kador-vrec’h e-barzh kreizenn ar Gwaregoù, e-kreiz kêr Kemper (bannadennoù niverel ha 35 mn ; sonioù Dolby SR ha mono).\nAr C’hae Dupleix\n38, boulouard Dupleix\nAr gevredigezh Gros Plan\nAbaoe 1982 e vez kinniget gant ar gevredigezh Gros Plan ur programm oberoù deskadurezh arzel er sinema. Gant-se o o deus gallet meur a remziad arvesterien sevel ur sevenadur filmoù evito. Ar pal eo deskiñ d’an dud karout ar sinema ha derc’hel d’ul liesseurted sevenadurel dre berzh un dibab bras a ginnigoù diwar-benn ar sinema, hag a ro c’hoant d’an dud da zigeriñ d’ar sevenadur e doareoù a bep seurt.\nPal obererezh Gros Plan eo :\nDihuniñ kuriusted an holl arvesterien, pa welont filmoù bannet en ur sal en o yezh orin.\nLakaat anavezout istor ar sinema, kenedouriezh ar sinema.\nReiñ digor d’an niver brasañ a skolidi hag a vugale war sevenadur ar filmoù\nEnframmañ sevenadur ar filmoù en Deskadurezh Stad, dre stummañ kelennerien peurgetket.\nKemer perzh e diorroadur ur pleustr sevenadurel a-zoare en ur skoulmañ liammoù etre ar re yaouank hag ar sinema, etre ar re yaouank hag ar sal-sinema.\nBuhezekaat ar sinema Kae Dupleix.\nKenurzhiañ ar stignadoù Skol ha sinema ha Skolaj er sinema en departamant\nAozañ stajoù evit ar stignad Skolaj er sinema, stajoù evit kelennerien Steuñv Akademiek ar Stummañ.\nProgramm evit an Dud Yaouank : programmañ ha harpañ an abadennoù, stummañ buhezourien.\nKenurzhiañ war an dachenn ar stignad Treizherien Skeudennoù\nSevel abadennoù evit brudañ ar filmoù « Enklask ha Dizoleiñ », « Tud Yaouank » ha « Glad ha roll », a roio tro d’ar C’hae Dupleix da gaout an tri label arz hag esae-se.\nRenerezh-rannvro an Aferioù Sevenadurel e Breizh\nRenerezh-departamant ar C'henstag Sokial\nKevredigezh Gros Plan\n38, straed ar Rakkêr - 29000 Kemper\nPgz 02 98 53 74 74 - Plr 02 98 53 57 79 - contact@gros-plan.fr\nEvit gouzout hiroc’h, sellet ouzh lec’hienn Gros plan.\nSevenadur, sportoù, dudi\nPark Krec’h Gwenn\nGant ar c’harr-nij\nGant an tren\nBusoù ha kirri‐boutin\nKemper war varc’h-houarn\nParkañ ha parklec’hioù\nPol skol-veur Pêr-Jakez Helias\nEST - Ensavadur skol-veur a deknologiezh\nSkol velestriñ Breizh Atlantel


Yezhoù gouezelek - Wikipedia\nAr yezhoù gouezelek a ya d’ober unan eus an daou skourr a zo e-touez ar yezhoù keltiek. Bremañ e kaozeer teir yezh ouezelek kar hogen disheñvel en inizi Breizh-Veur, Iwerzhon ha Manav :\nAn iwerzhoneg, komzet en Iwerzhon.\nAr skoseg, pe Gouezeleg Skos, komzet e Bro-Skos.\nAr manaveg, a zo bet darbet dezhañ mont da get hag a gomzer en-dro war Enez Vanav.\nDeveret eo ar yezhoù gouezelek eus an henouezeleg a oa komzet en Iwerzhon, hag a oa skrivet abaoe an 8vet kantved d’an nebeutañ. Gant Gouezeled Iwerzhon e voe taget aodoù ar vro a oa e-kichen o hini ha goude se en em ziazezjont da vat e mervent Bro-Skos. Gounit tachenn a reas o yezh (ar gouezeleg) alese ha dont a reas da vezañ komzet en darn vrasañ eus Skos betek ar 17vet kantved.\nEn em ledañ a reas ar gouezeleg ivez en Enez Vanav, ha daoust ma varvas ar manaveger a-vihanik diwezhañ en ugentvet kantved, ez eus tud c’hoazh a ra gant ar yezh-se eno hag un doare adsav zo.\nDaoust d’ar gerentiezh zo etre an teir yezh-se, ez int yezhoù disheñvel. Splann a-walc’h eo ar c’hemmoù er skritur, dreist-holl etre ar manaveg zo levezonet e zoare-skrivañ gant hini ar saozneg hag an div yezh all. Abaoe ma’z eus bet degaset kemmoù e doare-skrivañ gouezeleg Iwerzhon, en ugentvet kantved, eo deuet da vezañ disheñveloc’h diouzh gouezeleg Skos.\nSetu an anvioù a roer da bep yezh en he bro :\nGaeilge evit gouezeleg Iwerzhon (pe iwerzhoneg)\nGàidhlig evit gouezeleg Skos (pe skoseg)\nGaelg evit gouezeleg Manav (pe manaveg)\nYezhoù predenek a reer eus an teir yezh keltiek all.\nAdtapet diwar « https://br.wikipedia.org/w/index.php?title=Yezhoù_gouezelek&oldid=1938216 »\nKemmoù diwezhañ degaset d'ar bajenn-mañ d'an 28 Gen 2022, da 05:30.


Pajenn:Perrot - Bue ar Zent.djvu/698 - Wikimammenn\nPajenn:Perrot - Bue ar Zent.djvu/698\nsant loeiz bertrand\ntan d’ober e binijennou hag e labouriou evel pa oa yac’h. Er bla 1580, e prezegas ar c’hoaraïz en Valans ; eur fallaen en devoe epad ma oa er gador-brezek, ha red e oe e dougen d’e di. An arc’heskob e-unan a zervijas anezan ha ne dec’has ket diwar e dro keit ma vevas. Doue hen galvas davetan, an 9 a viz here 1580 ; e oa o ren e bempvet bla ha hanter-kant. Meur a bareanz a deuas da ziskouez e zantelez, ha Pôl V hen lakas war roll an dud eùrus, eiz vla warn-ugent hepken goude e varo. Klemant X hen lakas e-touez ar zent, er bla 1671.\nOber a rêr hirie ive gouel sant Denez, eskob, sant Eleuther, beleg, ha sant Rustikus, avieler, merzeriet o zri en Pariz, en kantvejou kentan an Iliz.\nEun ifern a lavar an dud dife ? ya, marvat sur ! Den ebet n’eo deut anezan biskoaz da rei d’imp eus o gelou. Nan, den ebet n’eo deut anezan biskoaz evit an digare mat ma chomer ennan da viken, eur wech kouezet ebarz.\nEun ifern, a lavar darn-all ? mes Doue a zo ken trugarezus. Gwir eo, Doue zo mat, mes Doue ive a zo just, hag e justis a c’houlenn ma vefe eun ifern.\nJezuz-Krist, an drugare en em c’hrêt den, hen lavar d’imp. Hen oa mignon ar bec’herien ; Hen oa ar pastor mat a red ar mêziou, ken n’en deve kavet e zanvad dianket ; Hen oa an tad a familh, mall gantan lazan al leue lart, evit ober eun digemer tener ha laouen d’e vabig kez a oa êt pell diouz ar gêr da zismantr e zanve.\nDiskouez a ra d’imp ’zo muioc’h a levenez en nenv evit eur pec’her a zistro ouz Doue, eget evit naontek ha pevar-ugent den just a dalc’h da vale war an hent mat. Lavaret a ra d’imp eo deut da c’hervel ar bec’herien ha nan ar re just ; ha me oar !.. Trugare Jezuz-Krist a zo splann dizolo dre-oll, er Skritur-Zakr ; mes e justis a zo ive ; dalc’h-mat e tigaser d’imp ar zonj eus an ifern.\nEun ifern a zo ; Jezuz-Krist hen lavar d’imp.\n« Tennet ho lagad, emezan, eus ho penn, troc’het ho prec’h diouz ho korf, ma roont tu d’ec’h da gouezan er pec’hed, rak gwell eo mont d’ar baradoz, gant eul lagad pe gant eur vrec’h nebeutoc’h, evit bezan strinket en ifern gant an daou lagad ha gant an diou vrec’h. »\n« Petra dalv d’an den gonid ar bed holl mar teu da goll e ene ? »\nD’ar varn divezan, Jezuz-Krist a lavaro d’ar bec’herien : « Ite, maledicti : êt diouzin, tud milliget, en tân a bado da viken, a zo bet ôzet d’an drouk-spered ha d’e ele. »\n— An tân ne varvo ket ken, an tân ne vezo ket mouget ken, a zo hano anezan, n’eo ket eur wech eo, hag en eur dremen, mes betek daouzek gwech, er Skritur-Zakr.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/698&oldid=140996 »


Pod-kambr - Wikipedia\nPod-kambr Bourdaloue graet evit ar maouezed\nUr pod-kambr zo ur pod a veze er c'hambreier, kuzhet en un daol-noz, da droazhañ e-pad an noz, kuit da vont e-maez an ti dindan an amzer, a-raok marevezh sevenadurel ar privezioù e pep ti. Skudell-revr a veze laret ivez, dre fent.\nHiziv c'hoazh e vez graet podoù plastik evit ar vugale a zo re vihan da vont d'ar privezioù o-unan, ha desket e vez dezho mont war ar pod.\nAr re goshañ anavet a zo eus an XIvet kantved ha ne vezent implijet nemet gant tud uhel da gentañ. A-wechoù e vezent lakaet en ur gador-doull. E deroù an XXvet kantved e vezent kavet e kement ti ma venned dougen bri d'an naetadurezh.\nPrezeger[kemmañ | kemmañ ar vammenn]\nUr seurt podoù a oa graet evit ar merc'hed hepken, a c'hallent lakaat dindan o sae, ha zoken en o sav, gant ur beg a-raok uheloc'h hag a vire ouzh an takennoù da gouezhañ e-kichen. Hennezh a veze anvet Bourdaloue, diwar anv Louis Bourdaloue (1632 - 1704), ur beleg-prezeger er XVIIvet kantved. Hervez ar vojenn e teue ar maouezed a renk uhel d'an iliz d'e selaou gant o fod-kambr, ken hir e veze ar sarmonioù gantañ.\nMirdi ar Pod-kambr a zo e Spagn e Ciudad Rodrigo (e proviñs Salamanca), gant ouzhpenn 1300 pod eus un 30 bro disheñvel .\n(es) Penaos deskiñ d'ur bugel a gompren spagnoleg mont war ar pod\nPod-kambr eus Japan, er marevezh Edo.\nEn Hellaz kozh: un hetaira o troazhañ en ur skifos.\nAdtapet diwar « https://br.wikipedia.org/w/index.php?title=Pod-kambr&oldid=1923161 »


Pandaros, e-kreiz, gant Cressida, skeudenn gant Thomas Kirk.\nPandaros (Πάνδαρος e henc'hresianeg), mab da Lykaon, a oa ur gwareger eus Troia, e brezel Troia, meneget en Ilias.\nEn oberenn Homeros eo ur brezelour kadarn. Gloazañ a eure Menelaos gant ur saezh, en eil levrenn. Er pedervet levrenn e oa o kas karr Aineias, ha gloazañ a eure Diomedes met tapout a reas un taol goaf digantañ, ha lazhet e voe.\nEr Grennamzer e weler krouiñ ur Pandaros disheñvel diouzh hini Homeros.\nEr Roman de Troie gant Benoît de Sainte-Maure en XIIvet kantved, en Il Filostrato ar barzh Boccaccio (XIVvet kantved), pe e Troilus and Criseyde (1370) gant Geoffrey Chaucer, e weler Pandaros o vont da jubenn etre e nizez Cressida hag ar priñs Troilus, mab da Priam, ha breur da Paris ha Hektor.\nEr pezh-c'hoari Troilus and Cressida, gant Shakespeare e 1609, eo un den kozh aonik.\nAdtapet diwar « https://br.wikipedia.org/w/index.php?title=Pandaros&oldid=1768808 »\nKemmoù diwezhañ degaset d'ar bajenn-mañ d'an 9 Gwe 2017, da 11:53.


Maer Aziz Kocaoğlu (2004, 2009) (CHP)\nVali (prefed) Mustafa Cahit Kıraç (2007)\nHed 38°26' Norzh\nLed 27°09' Reter\nLec'hienn internet ar gêr Ti-kêr İzmir\nİzmir (إزمير İzmir e turkeg, Σμύρνη Smýrnē e gresianeg modern, Իզմիր, en armenianeg, Smirne en italianeg, Ladino, Izmir e ladinoeg hep an i gant ur pik) a zo an trede kêr e keñver ar boblañs e Turkia hag ar porzh brasañ goude İstanbul.Emañ e Pleg-mor İzmir war ar Mor Egaios. Kêr-benn proviñs İzmir eo. Rannet eo bet ar gêr etre 9 distrig-meurgêr, i. e. Balçova, Bornova, Buca, Çiğli, Gaziemir, Güzelbahçe, Karşıyaka, Konak ha Narlıdere. E 2000 eo bet jedet ur boblañs 2 409 000 annezad ha 3 500 000 e 2005.\nİzmir sellet diwar leurenn ar bignerez foran (an "Asansör") e 1907\nAnv ez eus eus ar gêriadenn Ti-smurna war an tablezennoù Live II dizouaret e lec'h un trevadenn assirian e Kültepe (hanterenn gentañ an 2vet milved K. J.-K.), met ne c'heller ket bezañ asur ma 'z eus un dave da İzmir. Lod a soñje e c'hellfe bezañ un dave da Smirna, unan eus an Amazonezed. Ar meneg gresianek koshañ a zo unan e gresian aeolek, Μύῥρα, Mýrrha a zo bet kenstur d'an ionieg ha attikeg Σμύρνη Smýrnē, an daou stumm a vije deuet eus an hinirakgresianek, *Smúrnā.\nSmyrna a zo e gresianeg anv ar brousgwez Myrrha commifera, ar gwez-dindin, blantenn a zo dezhi ur rousin frondus anvet ar mir hag a vez kavet er Reter-Nesañ ha Bis Afrika. Ar Romaned o deus implijet Smyrna evel anv ar gêr hag e teu İzmir eus ar stumm-se. E brezhoneg e vez implijet Smirn evit ar mareoù rakturk.\nDiwar dizoaladennoù graet e 2004 ha 2005 e ouzer eo İzmir unan eus ar gêrioù koshañ a zo bet er Reter-Nesañ p'eo bet kavet roudoù an annezioù er bloavezioù - 6500 betek - 4000 hag e c'heller gwelout n'eus ket bet spann ebet a-hed ar c'hantvedoù.\nEdouard Balladur ganet d'an 2 a viz Mae 1929.\nAdtapet diwar « https://br.wikipedia.org/w/index.php?title=İzmir&oldid=1892385 »\nDernière modification le 17 Gen 2021, à 17:06\nKemmoù diwezhañ degaset d'ar bajenn-mañ d'an 17 Gen 2021, da 17:06.


Pajenn:Koñchennoù eus Bro ar Ster Aon.djvu/227 - Wikimammenn\nPajenn:Koñchennoù eus Bro ar Ster Aon.djvu/227\ndu hag ar Peulvan ruz\nEn amzer goz, pell ’zo abaoe, e oa eur roue o chom en hanternoz eus Bro Gerne. Kalz a baotred hag a blac’hed en devoa bet, met mervel a rejont holl, nemet eur mab hag eur verc’h. Ar paotr ne greskas ket eur meutad pa voe paket e c’houec’h miz gantañ, hag en e gavell e rankas chom atao. Ar verc’h a zeuas da veza eur plac’h yaouank koant, hag ar roue, he zad, he c’hare muioc’h eget n’eus forz piou.\nBez’ e oa, e Treger, eur Peulvan ruz ; klevout a eure kelou eus merc’h ar roue ; dont a reas en he bro hag he c’hasas gantañ daoust d’ar roue ha d’ar soudarded. Unnek vloaz e talc’has anezi en e gastell, hag a bep seurt a reas d’ezi. Hi ne felle ket d’ezi dimezi gantañ, hag e talc’has anezi klosoc’h eget biskoaz.\nMantret e oa kalon ar roue. Kinnig a eure hemañ sac’hadou aour d’an hini a dennje e verc’h eus a-dre daouarn ar Peulvan. Den ne c’hellas, rak an taoliou kleze ne raent ket muioc’h a zroug d’ezañ eget ma vije bet skoet gant breunennou plouz. Ar c’haz a zo nao buhez ennañ, lavare an dud : er peulvan e oa nao mil…\nEun deiz, eur vaouez koz a zigouezas e palez ar roue, hag hi d’ezañ :\n« Eus a di ho merc’h e teuan, Aotrou Roue. Gant ar Peulvan ruz emañ en e gastell. Eun den hepken a c’hell tenna\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/227&oldid=146613 »\nKemmoù diwezhañ degaset d'ar bajenn-mañ d'an 22 Her 2018, da 18:02.


Les écrits du défi - 2ème partie (45 à 58)\n2 - Skridoù an difi - Eilvet lodenn (45 da 58)\nTud Trinidad ha Tobago\nN'int ket re sot gant an tango\nsetu kalz a\nzañs ar salsa\nNemet Marïa gant he lumbago\nPoent dit c'hoarzhin un tamm\nSkrignal gant tregont dant\nE-leizh da c'henoù, e-leizh da revr, a-raok leuskel flaer\nda vramm diwezhañ.\n47 - Gedour Rosko\nEr mintinvezh-se eus miz meurzh 1942 en em zistag div skeudenn diouzh ar vrumenn war chaoser porzh Rosko, en aochoù norzh Mor Breizh, e Breizh.\nFrançois-Marie Roualec, kourser hag avanturier, a zo o parañ e sell ouzh an dremwell, daoulagad mouget dezhañ. Emañ e post e hanter skeudenn arem war ur sichenn greunvaen, e penn pellañ ar chaoser el lec’h m’edo eñ e-unan, kig ha gwad, 150 bloaz abretoc’h, a-benn gedal al listri o tont.\nUn nebeut metr dioutañ en em zalc’h an « oberschütze » Dieter Hermann, 21 bloaz. Paseal a ra goustadig war bavezoù ar chaoser, digas, o terc’hel e fusilh war e skoaz. Kalz koshoc’h e seblant bezañ gant e gapotenn liv vergl-gouevr warnañ hag un tok-houarn a skeud hanter-dremm anezhañ.\nDistonioù ur post bihan a sav deus « Tavarn ar Porzh », unan deus an ostalirioù a-regennoù dirak ar mor. Emañ Radio-Pariz o skignat ur ganaouenn en he brud e bro C’hall a c’houde meur a vloavezh :\n« Y'a d'la joie, bonjour, bonjour les hirondelles,\n« Y'a d'la joie, dans le ciel par dessus les toits,\n« Y'a d'la joie, et du soleil dans les ruelles,\n« Y'a d'la joie, partout y'a d'la joie.\nHa setu Dieter kaset en-dro etrezek e vloavezhioù a grennard, pa veze e vamm, kelennerez war ar galleg er Goethe Gymnasium e Düsseldorf, o tibunañ pozioù ar ganaouenn en ur ober he labour tiegezh pe en ur zifaziañ he c’hopioù. Kanaouenn Charles Trenet, kanet gant Maurice Chevalier, a veze skignet alies war Radio Tour-Eiffel tapet dre wagennoù berr, ha strakadennoù ouzhpenn en a-dreñv.\nGant e vamm nemetken e komz Dieter ar galleg. N’en deus ket gwelet anezhi abaoe daou vloaz dija. Chom a ra a-sav, skoet gant ar from. Envorennoù ha pozioù a za dezhañ a-strew :\n« Y'a d'la joie, la Tour Eiffel part en balade\n« Y'a d'la joie, partout, y'a d'la joie\n« C'est l'amour, bonjour, bonjour les demoiselles\n« C’est l’amour…\nDaoust d’ar brezel, d’ar vuhez soudard ha d’an troioù-ged enouüs er porzh e ta da vezañ neuz Dieter Hermann un tammig skañvoc’h ha dizoursi en trist devezh-mañ eus fin ar goañv. Ouzh e dreid e krog al lanv oc’h uhellaat da c’holoiñ an traezhennoù ledan. War c’horre an tonnoù e ta hag e ya ur gased goad gant bezhin tro-dro dezhi o rasklañ korf ar bagoù staget ouzh o c’hrogoù-mor. War un eor merglet e chom kludet ur c’hefeleg-mor, digas ouzh ur bagad morvrini o vitellat deus bezhin da vezhin. Savet eo ar vrumenn. En diabell, izel war ar mor, e spurmanter mein-res a laka ar c’houmoul war dec’h manier e-skour ouzh an dremmwel.\n-- Schau voraus ! Wirklich nirgends war es so unfessar wunderschönen wie hier !\nPep gwezh ma tremen e-kichen skeudenn François-Marie Roualec, e kemer Dieter plijadur d’e chuchuiñ un nebeut gerioù evel ma vefe ur c’hamalad kozh a c’heller fiziout dezhañ traouigoù ar vuhez bemdeziek hep riskl nag engouestl. Daoust dezhañ gouzout ar c’hourser ken bouzar ha mut e klask e c’herioù galleg evit bezañ komprenet mat.\n-- Sell ‘ta ! E gwir n’em eus gwelet ur plas ken brav e neb lec’h !\nHag ar soudard da genderc’hel en ur farsal :\n-- Sell ‘ta ! Ma welez ar Saozon eus a-bell. Te a lâr din. Es ist verstanden ? Kromprenet ?\nAr memes kefridi a laka anezhe da vezañ tost an eil ouzh egile, daoust d’ar bloavezhioù : harzañ ar vartoloded hag ar soudarded Saoz da zilestrañ war douar Bro C’hall.\nBro-karour eo Dieter hep bezañ ur penn bervet gant ar Führer. Sammañ a ra seder e gefridi, ha graet en deus eus ar c’hourser a vreizh e gompaer. Hag eñv n’o deus ket ar memes enebour ? Hag eñv ne oa ket bet siellet un euredenn nevez a-eneb d’ar Saozon gant dornad Petain da Hitler e Montoire ha gant diseur Mers-el-Kebir (1 300 martolod gall bet lazhet gant ar Royal Navy) ?\nAr Saozon ! Pet deus oute en deus gortozet gwezharall François-Marie Roualec, un nebeut paotred gantañ, skoachet ma oant etre Rosko hag an Enez Vazh ? Eoriañ a rae brikoù an enebourien diouzh an noz e-barzh ar ganol war-hed hanter-taol un tenn-kanon. Mindrailhañ a raent an aod evel dalled araok ma veze laosket da vont a-skouladoù o c’horad da zoujañ : martoloded-gopraer hag a dreuze Mor Breizh a-benn palforsiñ, lazhañ, preizañ, entanañ. Pet pennoù deus oute en deus taolet er mor, faoutet ma vezent evel ur gozh vouled ? Deus kanodoù E Veurdez Grasius e tae a-benn François-Marie Roualec hag e letananted yaouank, o tiflukañ deus an dour gant feulster ar rinkined divoued, noaz pe dost, hag huzil war o c’horfoù, en ur yudal evit spontañ an enebour kement hag evit dieubiñ o javedoù chomet re bell stardet war ur mell pezh a gountellasenn. Edo paotred-all o c’hortoz war ar ribl gant o mouskidi war goupl o brec’h : peurechuiñ a raent al labour ha redeg war-lerc’h sujidi George III war an traezhennoù, an tevennoù hag ar reier ken a rentfent o ene d’an diaoul. Taolioù-kaer hag a dalveze a-vat un hanter-skeudenn arem, staliet ma oa bet e porzh Rosko e fin an XIXvet kantved gant ur gompagnunezh gouiziek !\nN’en deus ket Dieter Hermann en e gont kement a oberoù skedus. N’en deus nikun memes. D’ar muiañ tout, gant e gevrenn eus ar Wehrmacht, en deus asuret evezhaerezh ur charreadeg a brisonidi Saoz etre Abbeville ha Caen araok dont a-benn da gemer Roazhon e miz mezheven 1940, c’hwistañ etrezek Brest ha bezañ kasarniet e Rosko. O vezañ na a-raoskl, na daer, eo kountant-net eus e roll humbl a zifenner harzoù-mor Europa eus an douar bras.\n-- Schau voraus ! Sell ahont ! Lakaet o deus tarzhañ ur roc’h !\nE norzh pleg-mor Rosko e labour ur skipailh micherourien war vegenn Santez-Barba. A-holl-viskoazh en deus c’hoariet ar pikern roc’hellek a vir pasajig ar porzh ur roll a-bouez evit diwall an tolead ouzh an argadennoù o tont deus tu-all Mor Breizh.\nUr gourdrouz a-c’houde kantvejoù, ha deuet da vezañ a-vremañ !\nSetu perak ez eus gwazed a-zegoù oc’h ober bec’h bemdez war-dro labourioù a vagoar. Bertimoù, pezhioù-kanol ha postoù-evezhiañ a zo savet war meur a lec’h a bep tu eus Bae Montroulez. Soudarded zo a grog dija d’en em staliañ, armaj ha kanonioù gante. Gellout a raint gwelout hep bezañ gwelet, rak ar morgleuzioù ha stalerezhdifenn a bep seurt a glok brav gant stumm ar reier ha plegoù an tachennoù.\nEtre Bro Holland ha Bro Spagn ez eus miliadoù a santieroù digoret evit sevel Moger Meuvor Atlantel ; miliadoù a santieroù a c’houlenn miliadoù a donoù houarnaj ; miliadoù a oberoù-difenn a zo da vezañ pourvezet gant armoù ha munisionoù. Ezhommoù mallus ha ret ! Peb tra a c’hell bezañ rekizisionet bremañ a-benn pourveziñ metal hep houarn d’an uzinioù armoù, deus skeudennoù a varc’hegerien betek oberennoù arz en ur dremen dre gleier an ilizoù.\nE miz meurzh-mañ eus 1942 eo deuet tro François-Marie Roualec da vezañ sakrifiet evit bec’h ar brezel. Setu ar pezh en deus klevet Dieter e Tavarn ar Porzh e-lec’h ma ra un ehan ur wezh an amzer evit evañ ur werennad « Champagn breizhat » (ur banne rom dindan dour Seltz). Plijout a ra Louise d’ar soudard yaouank ; patronez an davarn an hini eo, - tennañ a ra deus e vamm. Koulskoude n’en dije ket aet betek lâr dezhi e komprene galleg.\nEn ur selaou kaozeadenn ar vartoloded o tiskargañ deus ur vag-gregin ur bern maerl bet draget un nebeut gourhed alese, en deus gouiet e tlefe bezañ lamet ar skeudenn arem gant implijidi ar barrez araok fin ar sizhun.\nIndiniet eo Dieter Hermann o soñjal e disparti an hini a adkav kasimant bemdez abaoe hir mizioù, da forzh peseurt eur, dindan\nforzh peseurt amzer pe stad an oabl. Met petra ober ? Krenn eo urzhioù Berlin, ha sklaer instruksionoù gouarnamant Vichy, ha war ar seblant ne daol ket pled kuzul ar barrez ouzh an haroz kozh-mañ lakaet en harlu e penn pellañ chaoser ur porzh war an diskar.\nE Montroulez ivez eo bet rikizisionet monumant ur c’hourser-all, breton ha brudet, Charlez Cornic, met ur vouladenn blastr eus e hanter-skeudenn a zo bet graet a-ziagent. Muioc’h a chañs en deus bet ur merdead-all e Sant Malo : salvetet deus an teuz eo bet skeudenn war dreid Robert Surcouf gant un nebeut keoderien a zo aet da weled pennoù bras soudard ha disoudard. Hag eñv ne oa ket bet kourser Sant Malo arouez ar stourm a-eneb Yann Saoz, e Bro-C’hall ha war an Douar-Bras, dre e vuhez hag e daolioù-kaer ?\nSoudard plaen ar c’hentañ klass Dieter Hermann n’en deus ket eñ nag a lec’h-dont nag a anaoudegezh. N’eus ket anv anezhañ zoken da welout o vont kuit e gomper kozh ! Ha graet e vo deus outañ ‘vel ma vez graet gant ur chidourenn pe ur gorzenn gozh a blomerezh ? Ket !... Henoazh en deus amzer vak dre chañs. Loar nevez zo hag an nozvezh vo du-dall tra ma vo uhelvor gant ar barr-amzer da zont.\nHanternoz tremenet eo pa za un den gwiskamant soudard warnañ maez deus ur varakenn staliet er porzh. Gant al lañv eo savet an avel hag a vounta buan ha buan sa ar reter ar c’houmoul du-pod ha pounner. En ur dec’hout kuit e varellont an oabl liv ar c’hleiz gant torgennoù iskiz ha gourdrouzus oc’h en em reneveziñ hep ehan, o vezañ strewet a-gentizh stummet. Gouelini zo o klakenniñ, kaset gant ar gorventenn. Berr-ha-berr setu un amzer ne lakaer ket Job Lak-e-barzh maez an ti!\nUr patrouilh motoriset zo o paouez tremen – gouzout a ouia an den ez eo an hini diwezhañ deus ar serr-noz. Pourmen a ra e sell epad hir amzer war an aochoù damsklerijennet a seblant flastret gant ar c’houmoul izel. Bountañ a ra ur garrigell war ar chaoser. Dre ma tosta en em zistag hanter-skeudenn kourser Kastell en damc’houloù : Dieter Hermann n’en deus morse gwelet anezhañ ken kreñv, na ken balc’h, kasimant dichek.\nReiñ a ra un taol-lagad diwezhañ tro-war-dro ; neuze e krog ar soudard yaouank a-dro-vriad er skeudenn a oa bet dam-disiellet gantañ e-pad an devezh. Lezel a ra anezhañ kouezhañ didrouz e-barzh ur garrigellad maerl, laosket war ar chaoser, hervez e c’houlenn, gant ur martolod eus ar vag-gregin. Ur garrigell-goad brehioù hir dezhi hag emañ o vountañ anezhi betek diri ar c’halaj elec’h ma c’houlo anezhi.\nA-ziagent en doa Dieter Hermann taolet evezh da rodellat ur c’herdenn tro-dro d’ar skeudenn – meur a dro, hep skoulm – a-us rik ar sichenn. Ha dre-se, stardet gant un osierenn, en em sanka kourser Kastell-Paol, derez a zerez, er porzh, an dour louet anezhañ o vezañ turmudet laosk gant ar mare-lanv ha red ar ster Penzez. Ur jestr trumm gant an dorn ha setu François-Marie Roualec, kourser hag avanturer, aet en-dro e-barzh ar mor, dilezet d’e blanedenn nevez.\nE-pad ar bloavezhioù-mañ a vrezel ez eo ar mor an dachenn ma vo treset warnañ planedenn Europa. Kuitet en deus Kastel-Paol Dieter Hermann hag e vagad e fin 1943 a-benn mont davet aochoù « Pas-de-Calais » lec’h ma oa gortozet Debarkamant ar strolladoù aliañset. Digabestret e vo e miz genver 1948 ar-lerc’h m’en do divinet porzh Sant-Nazer, serret betrabes er rann-vro Beauce ha meinet un nebeut henchoù.\nEn deiz a hiriv n’int ket ken an Alamanted, ar Saozon, ar C’halloued enebourien a-ziwar-lerc’h evel ma vezent kent. Sujidi He\nMeurdez a zilestr a-viliadoù hep armaj met gant o pakajoù, o gweturoù hag o c’haravanoù, eus ar ferry a ya bemdez davet Plymouth ha Rosko. Pep bloaz diouzh an hañv e vez aloubet gant an Alamanted al lojoù-maez hag an tachennoù-kampiñ eus Breizh, un tolead a blij dezho hag a vez ac’hubet, ar wezh-mañ e peoc’h, an traezhoù dioutañ.\nLojiris eo deuet da vezañ tier « Blockhaus » begenn Santez-Barba hag ar saverezh dioute a veze heuliet gant Dieter Hermann deus tuall al lenn-porzh. Ankounaet eo bet hiriv-an-deiz kourser hag avanturer François-Marie Roualec. Sichenn greunvaen hag a zouge e hanter-skeudenn zo aet da vezañ savenn evit pladenn-douar an dik nevez, hag un nebeut tud kozh nemeken o deus soñj edo ur monumant, kent, e penn pellañ ar chaoser. Emañ aze bepred « Tavarn ar Porzh » met hiviziken eo anveet « Ostaliri-Ti-Krampouezh al Lann Aour ». Chomet eo e-barzh ar memes familh ha dalc’het abaoe 2005 gant Yvette Severe, merc’h bihan da Louise.\nN’eus ket pell, a-greiz kaozeadenn he fratikoù a-ziar neventioù an otoioù, he doa kontet Yvette penaos e oa bet gwelet ganti en he yaouankiz - 11 bloaz dezhi, dre-se e 1968 - , ur c’harr « kombi » Volskwagen fichet, nevez-flamm, o chom a-sav dirak ar stal. Kentañ gwezh dezhi gwelet unan. Kentañ gwezh dezhi ivez gwelet un tourist eus Bro Alaman.\nBlenier ar wetur, un den en e hanter-kant vloaz, a brezege mat galleg. Saludiñ seven en doa graet an holl dud en ur vont tre araok gourc’hemenn :\n- Ur rousig, mar plij. Ha gellout a ran kaout ur werennad rom ?\n- Deoc’h-c’hwi eo ar c’harr brav-se, a c’houlennas ar grennardez, divezh un tamm anezhi o vezañ diwar lignez tavarnourezed. Gellout a ran mont e-barzh ?\nDigoret frank he doa Yvette he daoulagad dirak ar minibus liv oranjez dezhañ, merkesennet gant ur VW glorius dindan ur werenndal penn-dre-benn. Maneañ en doa graet ar c’hlik-klak, an daol-bleg hag an doenn-da-zigor. Estlammet e oa en ur gomz dioutañ araok vilipat ar pikoloù kirri-kampiñ, gwir ranndioù war rojoù, a stank bep hañv ar gweled war ar mor evit ar pratikoù azezet war he savenn-douar…\nArzour e oa perc’henn ar c’harr « Kombi », kizeller e Düsseldorf. E tachenn gampiñ Perharidy en doa en em staliet evit ar vakansoù ha dont a rae ingal er stal a veze graet « Tavarn ar Porzh » dioutañ c’hoazh.\nUr wech en doa tostaet an estrañjour eus ar Jukebox, ur c’hozh mekanik war e dremenvan a lake ur c’hreunenn a zrantiz e kalon ar pratikoù. Aze e oa, steket ouzh ur voger dindan un nebeut fotoioù brasaet eus porzh Rosko araok ar brezel.\nKemmet en doa an den ur bilhed dek lur evit pezhoù-arc’hant silet gantañ dre faout ar mekanik. En e goazez en em lakas :\n-- Ur rousig hag ur werennad rom, mar plij.\nDaou pe dri stirlink bennak ar-lerc’h ha setu pennvadoù kozh (« J’ai deux amours », « La java bleue », Y’a de la joie ») o tiwan ur pekad hirnezh ‘barzh ar stal gozig didud en eur-mañ deus ar mintin. O c’hervel ar plac’hig Yvette a gave bepred tra-mañ-dra d’ober adreñv ar c’hontouer e c’houlennas :\n-- Plij a ra dit ? Anavezout a rez ?\n-- O nann, dam, a zisklerias-hi. Kavout a ran gwelloc’h Adamo ha Johnny.\n-- Domaj ! Un aotrou, an hini eo ar c’haner-se.\nSevel a reas ha lakaat un eil gwezh kanenn Charles Trenet. Neuze e welas Yvette daeroù o tiverañ war e zremm. En em c’houlenn a ra bepred, hanter-kant bloaz goude, hag eñv e oa he estrañjour misterius o ouelañ digant tristidigezh pe laouenidigezh.\nAr plac’h bihan a spurmantas anezhañ div wezh, pe deir, e-pad an hañv 1968. Paseal a rae difonn war bavezoù ar chaoser ha chom asav e-pad munutennoù hir o sellout ouzh an donvor. Kement a draoù a c’hell bezañ ijinet pa vez ar mor o tichaliñ hag o tisoloiñ an aochoù-bev ken frank en dazre…\nDanevell savet gant Fañch Olivier ha lakaet e brezhoneg gant Yvonne Olivier\n48 - An den a chuchue e pleg skouarn an avel\nKontadenn awenet gant annezidi Menez Are\nAvel o c’hwezhañ,\nAvel-viz o c’hwibanat,\nE delioù fav, mouch-avel,\nWar pleuñv ar bobelan, aezhenn…\nMet trouz ebet en ti,\nHa bugale sioul hiriv !\n« Hey ! Toni ! Diskenn ‘ta, pase poent eo dit dont davit da lein ! »\nFuloret eo Mamm Toni er mintin-mañ, e gwir : n’eo ket dihunet, ar paotr, n’eo ket dibikouset, na walc’het kennebeut, ha loariañ a ra…\nReizh ! Drailhkousket en deus, spontus ! Forzh penaos ez eo bepred ar memes tra pa c’hwezh an avel. Hag e-pad an noz-mañ… me lâr deoc’h ! avelaj…, forzh pegement ! avel greñv e-barzh an dervenn gozh dirak an ti, a zeue d’en em silañ dre skarioù ar prenestroù hag an nor. Ha dreist-oll c’hwibanadennoù an avel dre frailhoù prenestr e gambr.\nHa neuze evel peb taol, ne chom dezhañ met sankañ don dindan e c’holc’hed ha klask soñjal eus tra-mañ tra all. Met peurliesañ ne ‘z eus d’ober : torret eo e huñvreoù donnañ gant c’hwezhadennoù skiltrus an avel.\n-- Ret eo din kavout un diskoulm d’ar gudenn, se n’hell ket padout, emezañ dezhañ e-unan, en ur wiskañ e chupenn war e gein, hag e votoù en e dreid.\nUn tammig goude, pa’z eo war blas ar marc’had gant e vamm, ne glev met komzoù diwar-benn an avel foll-mañ, o ren er vro a-c’houde ouzhpenn ur sizhun. Distoukal a ra Toni, eveljust, intereset ma ’z eo.\n-- Ha tra ebet d’ober eneb d’an avel, a lâr unan.\n-- Se ‘zo ar memestra gant an dour, eme un all, en em silañ a ra e peb lec’h.\n-- N’eo ket evit netra e vez lesanvet Pier Moanig…\n-- Ha klevet ‘peus eus an den a chuchu e pleg skouarn an avel, eme ar varc’hadourez. Lâret e vez ne c’hell ket ken an avel dont ‘barzh un ti war e lec’h. Sevel a ra ur vogerenn dirak an aotrou Keravel.\nHag hi da gontañ muioc’h diwar-benn an den-se : gouzout a ouia piv eo peogwir emañ-hi o chom er Menez, eveltañ. War evezh emañ Toni, ha muioc’h-mui ken ma tiwan goustadig ur soñj en e benn : ma c’hell an den-se harz an avel da zont en e gambr eo eñ an hini a zlefe mont da gavout… A-benn nebeut e zeuio amzer ar vakañsoù, hag evel kustum ez aio Toni da dremen un nebeut devezhoù e ti e dud-kozh a zo o chom e-kichen ar menez. Neuze e c’hello mont…\nBrav an amzer ; savet eo abred ar paotr Toni ; pront ha kalonek e kemer e sac’h-kein hag en doa lakaet e-barzh anezhañ en araok un tamm bara, un aval hag e lamp dinamo, ha yao ! en hent etrezek ar c’hreisteiz, sa ar menez.\nE lez Koad Hir, ur c’hoad bras ha teñval, en em gav gant ur vaouez kozh : « Demat deoc’h, Mamm gozh, emezañ ». Ne respont ket ar vaouez kozh dezhañ, met goulenn digantañ :\n-- « Hag eñv ‘peus tra pe dra evidon ?\n-- « Setu amañ un aval, ma ‘peus c’hoant, emezañ.\n-- « Trugarez, Paotr yaouank. E pelec’h emaout o vont ?\n-- « ‘An war-zu ar menez da gavout an den a chuchu e pleg skouarn an avel. Marteze e anavezit anezhañ, keta ?\n-- « Emaout war an hent, a respont ar vaouez, me ‘zo o vont da sikour ac’hanout. Kae en-eeun gant an hent betek lein ar menez. Aze ‘po tu da welout deus a-bell tro-dro, hag e weli ul lenn a astenn e troad an duchenn Mikel. An den emaout o klask a chom rik e-kichen. »\nA-vec’h achiet he ger e tro he c’hein trumm, ha stlakal he daouarn, ha diouzhtu en un taol setu ur marc’h dirazo.\n-- ‘Vi ket pell gant ar marc’h-se, kae war e gein !\nSouezhet un tamm, met fiañs ennañ memestra, setu Toni war gein ar marc’h ha betek ar Roc’h Ruz en nebeut amzer.\nEvel ma oa bet lâret dezhañ gant ar vaouez kozh eo kaer-meurbet ar gwelva : neudennoù brumenn ar mintin o flotañ a-us ar menez, al lenn o skeredenniñ a-ziabell hag an duchenn Mikel oc’h islinennañ an dremwel. Diskenn a ra Toni deus e jav evit diskuizh un tamm, met, a-vec’h war an douar setu ar marc’h aet diwarwel !\n-- Daonet ! emezan, ret e vo din mont war droad bremañ.\nHa kalonek, e kemer adarre penn an hent etrezek ar Su.\nGweañ a ra e dreid kement a vein ‘zo, met mont gantañ memestra. Strizhañ a ra an hent tamm ha tamm, betek dont da vezañ un hent-don, ur wenojenn kleuzioù uhel a-bep tu dezhi ha manennoù a bep seurt warne, hag a ya betek ur vougev. Kurius ‘vel ma ‘z eo e tosta Toni outi ha spurmantiñ ur stumm teñval… un apostol bennak a zo o frifurchal aze war a seblant.\n-- Ha neuze, eme d/Toni, ezhomm sikour ho peus marteze ?\nDistreiñ a ra an den : bihan kentoc’h, ur c’hroc’henn loen warnañ ‘vel gwiskamant, blev distoupet, foutouilhet, ur mell penn-bazh en e zorn, ha war e benn un tok du erien ledan dezhañ. Tennañ a ra un tamm d’un dudenn diwar faltazi a vevje el lanneier ar vro.\n-- A ‘ta ! Evit ur wezh ! Setu amañ un den a zegouezh mat ! a gri-eñ. Ha n’az pije ket dre vurzhud un alumetez hag ur voujitenn, pe un draig bennak a zigas goulou un tammig e pep lec’h pa vez ezhomm ?\nToni a gemer e sac’h, ha tenn e lamp-dinamo, e laka da vont hag e reiñ d’an den.\n-- Ur burzhud eo ! a respont an den evit e drugarekaat.\nHag an den da vont pelloc’h er vougev sklaerijennet gant al lamp-dinamo. Ha n’eo ket pell evit kavout ar pezh a\noa o klask :\n-- Setu, amañ ‘mañ, ar maen-se, a lâr en ur zont en-dro etrezek Toni ha diskouez dezhañ ur maen ront ha kleuz, manier ur skudell plat. Ezhomm groñs ‘m eus anezhañ evit ma oazadennoù louzoù, hag e gollet ‘m boa an noz diwezhañ en ur zont en-dro deus ar valeadenn. Trugarez dit, Paotrig, setu amañ da lamp burzhudus. Ha mar bez ezhomm e c’helli gervel ac’hanon, forzh pegoulz.\n-- Degouezhout oc’h brav ! Emaon o klask war lerc’h an den a chuchu e pleg skouarn an avel. Marteze e anavezit anezhañ, eme d/Toni en ur lakaat e lamp-dinamo en e sac’h.\n-- Hag e anavezañ ? Ya sur, ha n’eo ket marteze. Er menez, amañ, an holl zo anaoudegezh an eil d’egile. N’em eus ket amzer awalc’h evit mont d’az heul, met ma ‘z ez gant an hent-mañ e kavi anezhañ a-benn nebeut.\n-- Mersi a lâran deoc’h, Aotrou, a respont Toni.\n-- N’eus ket a Aotrou evidon ! Fil-Gorrig a vez graet ouzhin. Ale, ken ur wezh-all, Paotrig.\nA c’houde meur a eurvezh emañ Toni o kerzhout, ha skuizh eo bremañ. Ne ya ket ken buan. En ur dostaat ouzh ur wazh o vont kamm-jilgamm e traoñ ur prad e spurmant ur vran a c’halv warnañ :\n-- Ha tra pe dra ‘peus evidon ? a lâr-hi.\nHa Toni, estonet un tamm, da reiñ dezhi ar c’hreun bara en doa lakaet en e sac’h araok mont kuit.\n-- Mersi dit, Paotr yaouank. Ha pelec’h emaout o vont, a c’houlenn ar vran.\n-- Emaon o klask un den a zo o chom tro-dro amañ, er Menez. Lâret e vez e c’hell chuchuiñ e pleg skouarn an aotrou Keravel evit e sioulaat.\n-- War an hent mat emaout, a respont ar vran. Ha gellout a ran sikour ac’hanout. Pign war ma c’hein, ha nijal a raimp d’e vete.\n« Ha penaos an diaoul e c’hellin-me derc’hel war gein ken vihan an evn ? » en em c’houlenn Toni. Tostaat a ra ar vran outañ, ha Toni a sav warni, hag hi da vrasaat, da vrasaat, ken ma ‘z eo bras awalc’h da zougen ar paotr. Flapañ a ra he divaskell, kemer he lañs ha nijal etrezek al lenn.\nNe vo ket pell ar vran evit mont betek ur vilajenn, lezel Toni enni, adkavout he ment diaraok ha nijal kuit etrezek an norzh.\nSetu Toni o kerzhout er vilajenn e-lerc’h m’en em gav gant un den sioul, hegarat ha tavetek. Goulenn a ra Toni digantañ hag e anavez an den a chuchu e pleg skouarn an avel. An den, grik ebet gantañ, a gemer dorn ar paotr, hag asamblez ez eont en un ti er vilajenn.\n--Tud ‘zo ? a c’houlenn an den.\nNeuze e klev Toni trouz un den o fiñval a-dreñv ar speurenn, ha trumm en em gav gant ur paotr mentet etre, lunedoù pounner war e fri ha gwisket gant dilhad labour, blev reut foutouilhek dezhañ, evel ma vehe o tihuniñ. N’eo ket fuloret, met hegaset kentoc’h :\n-- Bob ! N’m boa ket lâret dit chom hep dont d’am gwelet pa vezan o labourat ? emezañ.\nHag o welout Toni e kemer ur vouezh dousoc’h :\n-- Sell ‘ta, Paotrig ! Petra emaout o klask dre ar vro-mañ ?\n-- Emaon o klask war-lerc’h an den a chuchu e pleg skouarn an avel, a respont Toni.\n-- Evit ober petra gant an den-se ?\nHa Toni da zisplegiñ dezhañ tout an istor.\nNeuze, echu an displegadenn, grik ebet gantañ, e ra an den un hej d’e zilhad goloet a vrenn-heskenn, e laka urzh en e vlev gant e zorn, ha tap e sac’h. Ha da d/Toni :\n-- Kae ‘barzh an oto ha lâr din pelec’h emaout o chom.\nHag an daou da vont e ti mamm Toni.\n-- Daou, daou, daou.\nUn nebeut taolioù sec’h war an nor a zigor trumm.\n-- Demat deoc’h, a lâr an den. Toni en deus displeget din ez eus skarioù e prenestroù ho ti hag an avel d’en em siliañ e-barzh, ar pezh e harz da gousket ; moarvat int kozh. Labourat a ran en ur melezour-ti, ha gellout a ran kinnig deoc’h un diviz evit cheñch prenestroù ha dorioù an ti. Ha ma ‘peus c’hoant e vo posupl deoc’h paeañ tamm ha tamm. Eveljust e c’helloc’h kaout sikour gant ar gouarnamant pa ‘z e vo daou-weradur an dafar.\nMarc’had ‘zo bet siellet\nHag an ti kempennet !\nHa gant ar paotr Toni,\nHuñvreoù hir ha hir\nHed e nozvezhioù sioulaet.\n49 - Prad Tachenn ar plant\nMa zad-kozh zo ganet e bloavezh 1896 ha marvet er bloavezh 1971, d'an oad a bemzek vloaz ha tri-ugent. N'eo ket bet gwall binvidik biskoazh en e vuhez met ur prad en doa, bet deuet dezhañ digant familh e wreg kentañ. Ha dezhañ eo atav daoust ma eo aet d'an anaon hanter kant vloaz zo peogwir n'en deus ket bet graet paper ebet abaoe. Un eontr kozh a bae an tailhoù setu 'n eus trubuilh ebet : war-dro ugent euro bep bloaz. Un dro bennak memestra e ranko bezañ reizhet an traoù. Tachenn ar Plant eo anv ar prad-se. Tachenn ar Plant zo anavezet gant tud ar vro rak eno 'oa bet diskennet parachutoù e mare ar rezistañs, e kreiz ar bloavezh 1944.\nE kreiz ar prad e tremen ur wazh-dour : an Dourdu an hini eo. N'eo ket gwall ledan rak amañ omp tost tre eus an eien.. Eno 'mañ an harz etre kumun Plouigno hag hini Plegad-Gwerann setu an hanter eus ar prad zo e Plouigno hag an hanter all e Plegad-Gwerann..\nPa oan bugel, er prad-se veze troc'het ar foen ur wech ar bloaz. Al labour-se veze graet war hanter etre ma zad ha ma eontr ha goude e veze lodennet ar bernioù foen hanter-hanter evel just. Daoust ma oa ur valeadenn hir a-walc'h d'ober a-benn mont di, an dra-se 'oa eviton hag evit ar vugale all un abadenn eus ar c'hentañ, kalz bravoc'h eget vakañsoù en tu all d'ar bed e Maldives pe Seychelles pe me oar me. Un digarez da welet ma c'hendirvi ha kamaraded all ha ne welen ket alies. C'hoari gant an dour, lampat dreist an Dourdu eus Plouigno da Blegad, ruilhal war ar bernioù foen, pignat er gwez evel an holl vugale : plijadur a veze forzh pegement 'vit ar vugale. Evit ar re vras e oa un afer all : daoust ma oa un traktor bihan pe daou 'vit trec'hiñ ar foen, mesklañ ha dastum anezhañ chom a rae labour d'ober gant ferc'hier : berniañ ha kargañ ar foen er c'hirri. Ouzhpenn-se ne c'halle ket an traktor mont re dost eus ar rivier gant an aon na chomfe sac'het betek e gof e kreiz ar prad. An dra-mañ en em gave ur wech an amzer : ur gwall daol 'vit al labourerien met un abadenn 'vit ar vugale !\nDaou ugent vloaz zo n'eus tennet tamm foen ebet ken eus Prad Tachenn ar plant : gleb an douar e kement korn zo, ha re ziaes da labourat. Ne vez ket graet ar foen ken gant ostilhoù dorn. Bremañ e plas ar geot zo diwanet broen, drez, lann, balan, gwez haleg. Ur baradoz 'vit al loened gouez : lapoused a bep seurt, youc'hed, moc'h gouez.\nPetra 'vo graet bremañ gant prad Tachenn ar plant ? Gwerzhañ anezhañ ? Ne gaver den ebet da brenañ anezhañ goude ma vefe evit netra !!\nEr familh an holl dud zo a du 'vit lârout e tlee an eontr kozh bezañ perc'henn war prad Tachenn ar plant rak gantañ an hini eo eo bet paeet an tailhoù e-pad hanter kant vloaz.\nEmichañs 'vo graet ar paperioù ha reizhet an traoù e-keit ma chomo bev an eontr kozh.\nC'hwezh fresk ar glav paseet\nUn tenn-anal seder ha don.\n51 - Ma merc'hed\nAl loar hag an heol\nEvel al loar,\nBrav ha kevrinus eo\nFulennnus, hi a sklêrijenn ma spered, ma c'halon\nEvel an heol,\nLaouen ha kalonek eo\nTommañ a ra ma spered, ma c'halon\nAn noz hag an deiz\nDisheñvel, brav, karantezus\nMa merc'hed, ma sterennoù\nMa c'harantezioù, ma buhez\n52 - Dahud\nDindan ar mor en trepas he c'hastell\nDahud a zañs gant tasmantoù\nDaonet Kêr Ys ha buhez diroll\nAn holl zo bet beuzet\nDisoñjet he deus o anv abaoe pell\nKanañ a ra e-pad an noz\nGwenn evel al loar\nEtre maen gleb ha kozh\nChom a raio e Kêr Ys da viken\nNe c'hello morse mont kuit\nDañsal a ra bemdez ha bep noz\nDeus ar goan betek an hañv\nDañsal a ra atav hag atav\nDahud a chomo en he c'hêr\n53 - Morganez\nPa emaon pell diouzh ar mor,\nMougañ a ran\nEzhomm em eus eus dour sall.\nGwagoù a ruilh e-barzh ma gwazhied.\nEnnon, santout a ran anezho o krozal pe o sioulaat.\nGant an avel iodek, ma vlev a fiñv.\nMe zo ur vorganez, ur vorganez\nMe a gan bep noz ha bemdez\nAr mor eo ma c'harantez\nMe ‘zo ur vorganez\nFaotañ a ra din bezañ gant tud, kig, eskern, dour ha gwad enno. Tud mes merc'hed kentoc'h.\n55 - Sartre hag ar piz bihan\nDalc’het em eus soñj eus ur vandenn-dreset am boa studiet gant va skolajidi. Warni e veze gwelet Achille Talon o strinkañ dour war e gleuz gant ur gorzenn-douriñ. Brav e oa an amzer. Digatar e oa an oabl. Oc’h ober ar memes tra edo e amezog Ernest. A-daol drumm e veze gwelet Achille o hejañ e zorn dehou dirazañ evel ma vefe o klask en em zizober diouzh ur mennozh droch. Met kreñvoc’h e voe ar mennozh-se eget e youl hervez. En em stagañ a reas da strinkañ dour war Ernest evit e vrasañ displijadur.\nUn tammig evel Achille e oa Paol e gwirionez. Bez e c’helle bezañ fur betek ma veze taget gant ur mennozh diskiant. Pe bez e c’helle c’hoarvezout darvoudoù diroll gantañ evel ma vije bet ganet dindan azon ar furlukin.\nUr wech enta e voe pedet da zebriñ koan e ti dean Skol-Veur Aberdeen gant lennerien all. Un eskemm a oa etre Skol-Veur al lizhiri eus Roazhon ha hini Aberdeen.\nUn tammig aonik e oa. Estreget tri lenner all e oa gwreg an dean ha pennkelenner ar gevrenn c’hallek.\nDa gentañ e voe un digor-kalon aozet e-barzh ar sal-degemer. Porto a voe servijet dezho rak sot-nay e vez ar Vreizhveuriz gant ar gwin-se.\nBep taol ma veze echu e werennad gantañ e veze skuilhet ur werennad all dezhañ. Neuze e krogas e benn da vezevenniñ goude ur pennad. Met ret e oa dezhañ chom din ha reut war e zivharr.\nLakaet e voe al listri war un doubier wenn-kann. Ouzh taol neuze ! Pep hini en e blas. Ha setu an teodoù o tistagellañ. Ne oa ket fentus na plijus an abadenn avat. Komzet e veze diwar-benn Sartre hag an hanvoudelouriezh. Klask a rae Paol eñ mougañ e win.\nAvaloù-douar, piz bihan gwer gwer, lipig « gravy » hag un tamm kig bevin a voe lakaet war e asiedenn. Piz bihan ! Evel ma oar pep unan e lak ar Vreizhveuriz ar boued war gein ar fourchetezenn. Pezh a dalv e ranker bleniañ ar boued gant harp ur gontell. Ur sapre afer eo !\nA-benn ar fin en em zibabas madik a-walc’h. Tro-dro dezhañ e kendalc’he an dud da gaozeal dizehan. Komzet e veze diwar-benn ar varzhed skozat d’an taol-mañ : Ferguson, Burns ha me oar me.\nErru e oa tro ar c’hig distrempet e-barzh al lipig rouz. Kalet e oa an tamm fleñch-se kouskoulde. Ha setu Paol oc’h ober e seizh gwellañ evit troc’hañ un tamm. Ripañ a reas ar gontell avat ha setu ar piz bihan a chome bev en e asiedenn o sachañ o skasoù war an doubier wenn-kann ; gleb teilh anezho gant al lipig rouz. Mezh ruz a oa war ar paourkaezh paotr evel-just. A-daol drumm e voe serret an holl begoù. Sevel a reas an dean. A-daol drumm e tigoras dor ar gegin. Dont a reas ur pikol labrador tre. Hag eñ oc’h eilpennañ ar c’hadorioù hag an daol. Hag ar piz bihan o tec’hout d’an daoulamm ruz diwar an asiedoù. Ha beuzet an doubier gant al lipig gravy.\n« - Do Shlainte ! » (yec’hed mat!) a huchas an dean en ur sevel e werennad win ruz.\n« - Failte ! » (donezone mat!)\nJacques Yves Mouton\n56 - Moustrerig\nDre vlotaat. K a gemm e G\nDre c hwezhan. K a gemm e C h\nL an hini a garan\nDre vlotaat. T a gemm e D\nDre c hwezhan. T a gemm e Z\n57 - Ur vojenn evit Gouel al labour(er)\nAr vran hag al lapin : da selaou war https://youtu.be/MRuY-RHqFJA\nItron vran war he gwezenn kludet\nA-hed an dervezh ne rae netra ebet\nUl lapin gouez en ur welet anezhi\nA gred goulenn kement-mañ diganti :\n-Me ivez neuze a c’hellfe chom eveldout-te azezet\nHa chom evel-se hep ober an disterañ tra ebet ?\n- Evel-just va mignonig e lostig gwenn\nSell aze, war al leton e c’hellez astenn\nHa bevañ, eürus ha disoursi hiviziken.\nHa raktal Yannig da azezañ laouen\nHag en em reiñ da gousket kerkent\nTremen a reas Lanig al louarn du gant an naon\nHa pa welas ar c’hrigner o kousket aze dispont\nA dostaas outañ didrouz, dinec’h ha diboan\nEvit ober gantañ ur c’hovad lipous ‘giz koan\nEvit bezañ e goudor da vat\nAzezet treñkilig-kaer ha dibreder\nE ranker bezañ plaset uhel-mat\n58 - Virus gast !\nSioul, o c'hortoz petra emañ an dud,\nFin ar bed, barn d'ar marv mab-den ?\nN'eus anv nemet diwar-benn ar virus\nHag ivez riboterien dour o c'hlaourenniñ\nHir an amzer 'barzh va minic'hi\nNe zeuio den 'bet hirio d'am welet\nSell ! Ne harz ket ken ki-pastor va amezeg\nCheñch a ra tu kerkent n'eus va gwelet\nAon o deus pep hini rak egile, tudoù !\nN'eo ket ken ar bed m'eus anavezet\nSetu 'mañ deuet en-dro an heol bremañ\nGoude c'hwec'h miz glav hep ehanañ\nEvel ma vefe oc'h ober goap ouzhpenn-se\nDiwar c'hoari danvez-sorser hep feiz na reizh\nE penn-kentañ e oa evel ma vefe ur c'hoari\nHirio den ebet ne oar peur bennak 'vo echuet\nPeur e c'hellimp bevañ, laouen ha disoursi\nSentomp ouzh ar c'huzulioù aketus ha kempenn\nDalc'homp fiziañs start en dazont mab-den\nHa touiñ a ran deoc'h ar bed a cheñcho krenn


Pegsun ar Redadeg — Stal Mignoned ar brezhoneg\nHo kontHo kont\nStal Mignoned ar brezhoneg / Pegsun ar Redadeg\nM’ho peus c’hoant da ziskouez e skoazellit ar brezhoneg a-hed ar Redadeg met ivez a-hed ar bloaz e c’hallit lakaat pegsun ar redadeg war ho karr tan\nAr Redadeg\tKasketenn Brezhoneg ha Plijadur\nPal stal Mignoned ar brezhoneg zo kinnig deoc’h produioù e brezhoneg. Klask a reomp kinnig produioù bio pe a genwerzh reizh ar muiañ posubl, en ur genlabourat gant stalioù ar vro a zouj ouzh an dud hag an endro (ESK: ekonomiezh sokial ha kengret).\nFiziañs e c’hellit kaout en hor stal dre m’eo enrineget dizehan roadennoù al lec’hienn ha dre m’eo suraet penn-da-benn savenn-baeañ Kef Kengredit Breizh.\n© 2017 Mignoned ar brezhoneg – Menegoù lezennel\nO kenderc’hel da verdeiñ war hol lec’hienn e asantit ouzh implij an toupinoù (cookies) a servijo da studiañ stadegoù ha da brenañ skiant evit he gwelaat. Gouzout hiroc’hAsantiñ


Home / Levrioù / Levrioù 6-10 vloaz / Paner Mammoun\nSellet er baner “Ma amezeg” zo bet ouzhpennet er baner.\n93 er stok\nPaner Mammoun quantity\nISBN: 978-2-86824-321-8 Rummadoù : Levrioù, Levrioù 6-10 vloaz, Nevez, Plijadur o lenn Product ID: 3149\n– Hiziv e vo frigasenn kranked ! eme vMammoun.\nHa dao d’ar c’hranketa gant he merc’h-vihan, Camille.\nKerkent ha lâret se, setu int war an draezhenn. Met daoust ha n’o defe ket disoñjet un dra bennak war o lerc’h ?\nUn istor laouen ha fentus !\nAr skrivagnerez – Ganet eo AnneCat e Tunis hag he deus bevet en un nebeud broioù a-raok bageal etre Brest hag ar Gerveur. Kemer a ra ar bluenn evit kontañ istorioù dousig ha bravig rak ne c’hell ket goulennoù he bugale bihan leun a startijenn chom hep respont ebet. Klañvdiourez e oa AnneCat, ha tro he deus bet da vezañ tost ouzh ar re vihan toud, etre ar salioù gwilioudiñ hag ar skolioù-mamm.\nAn dresourez – E-touez ar skeudennoù emañ Violette abaoe pell, ha tresañ a ra a-vicher abaoe daou vloaz bremañ goude 10 vloaz da vezañ renerez arzel. A-bouez eo evit kontañ istorioù gant karantez hag engouestl, ha labourat a ra alies gant embregourien-ezed an ESS.\nRoit an ali kentañ war “Paner Mammoun” Cancel reply